ועדת הכנסת, כנסת 20, פרוטוקול מספר 144, 2016-07-13 09:00

החוק הבאות: <

החוק הבאות: הצעת חוק שידורי הטלוויזיה מהכנסת (תיקון מס' __), התשע"ו-2016>

<חברי הוועדה: יואב קיש – היו"ר רועי פולקמן – מ"מ היו"ר אמיר אוחנה ישראל אייכלר רוברט אילטוב דוד ביטן יואב בן צור צחי הנגבי מכלוף מיקי זוהר יואל חסון אחמד טיבי שולי מועלם-רפאלי מרב מיכאלי אברהם נגוסה איילת נחמיאס ורבין איימן עודה אלעזר שטרן

ניסן סלומינסקי – יו"ר ועדת החוקה, חוק ומשפט דוד אמסלם יעל גרמן קסניה סבטלובה רויטל סויד אוסאמה סעדי נורית קורן מיקי רוזנטל

<מוזמנים: מזכירת הכנסת ירדנה מלר-הורוביץ לרשימת השדלנים שנכחו בדיון – ראו ב זה.

<ייעוץ משפטי: אתי בנדלר ארבל אסטרחן איתי עצמון

<מנהלת הוועדה: אתי בן יוסף

<רישום פרלמנטרי: יפה קרינצה

יואב קיש: בוקר טוב, אני פותח את ישיבת ועדת הכנסת.

יואב קיש: יש לנו שני נושאים על סדר היום: אחד, הצעת חוק שידורי הטלוויזיה, שאתו נתחיל; ויש לנו את הנושא החדש, נושא ועדת החוקה, חוק ומשפט, שנפתח אותו ב-10:30.

יואב קיש: אנחנו מתחילים על חוק שידורי הטלוויזיה.

יואב קיש: נמשיך מהמקום שהיינו בו אתמול.

יואב קיש: לצערי, אני לא רואה פה חברת הכנסת יחימוביץ - - -

<קריאות: היא פה, היא פה.

יואב קיש: אז שהעוזרים שלה יקראו לה, אני יודע שחשוב לה.

יואב קיש: אנחנו ממשיכים עם נושא החקיקה.

יואב קיש: היינו בסעיף 4.

יואב קיש: אני שמח לראות פה את היועץ המשפטי של המועצה.

יואב קיש: הפסדת יום עיון, אני מבין.

יואב קיש: בסדר, זה חשוב שאתה פה.

יואב קיש: אני חושב שזו החלטה טובה ואני שמח שאתה אתנו.

יואב קיש: בכוונתנו לקדם את ההקראה ולהגיע לקריאה ראשונה כבר בשבוע הבא.

יואב קיש: לגבי סעיף 4 בהצעת החוק, שהוא תיקון סעיף 3 בהצעה של חוק שידורי הכנסת – דיברנו על הנושא של שידורים באינטרנט והתחלנו לדבר גם על פיקוח.

יואב קיש: שוחחתי על זה גם עם כמה מחברי הוועדה.

יואב קיש: הכיוון שאנחנו הולכים אליו הוא שבשידורי האינטרנט – גם בגלל תקציב וגם בגלל תוכן – אנחנו לא רוצים לקיים בשידורי האינטרנט שידורים דו-כיווניים.

יואב קיש: זה מיותר, זה לא נכון.

יואב קיש: אין בעיה שבערוץ הטלוויזיה המפוקח, אם יחליטו, יעשו שם אלמנט דו-כיווני, אבל לא באינטרנט.

יואב קיש: באינטרנט יהיו שידורי ועדות, שידורי מליאה ויהיו שידורים שכבר הוצגו בערוץ הכנסת הטלוויזיוני.

מיקי רוזנטל: אני רוצה להגיד דבר אחד בעניין הזה, וזה נושא התרגום.

מיקי רוזנטל: היום החוק - - -

יואב קיש: גם על זה רציתי לדבר.

יואב קיש: מכיוון שמדובר בשידור של הרבה מאוד ועדות והרבה מאוד ערוצים, באינטרנט לא נחייב תרגום.

יואב קיש: מה שיהיה לו תרגום יהיה ומה שלא – לא, כי אחרת ניכנס להוצאה כספית עצומה שיכולה לפגוע - - -

מיקי רוזנטל: בטלוויזיה חייב.

יואב קיש: בטלוויזיה חייב.

<אורי פז: אני רוצה להעיר שיש את חוק הכיתוביות, שהוא חוק שמחייב אותנו לשדר כיתוביות.

<אורי פז: כלומר, יוחלט מה שיוחלט כאן, זה בסדר, אבל יש כאן עניין משפטי.

<אורי פז: חוק הכיתוביות מחייב אותנו במאה אחוז לשדר - - -

יואב קיש: זה בטלוויזיה, לדעתי.

יואב קיש: זה לא באינטרנט.

<קריאה: יש חוק הנגישות.

יואב קיש: אבל לא באינטרנט.

<אורי פז: חוק הנגישות זה גם באינטרנט.

מיקי רוזנטל: גם באינטרנט, לדעתי.

מיקי רוזנטל: זו נקודה שחייבים לבדוק.

<אורי פז: - - - יגידו שחוק הכיתוביות חזק יותר מהצעת החוק הזאת.

<אתי בנדלר: מה שנאמר כאן לא קשור בכלל לחוק הכתוביות.

<אתי בנדלר: חוק הכתוביות, ודאי שהוא מחייב.

<אתי בנדלר: חוק הכתוביות, כפי שנאמר, חל לגבי שידורי טלוויזיה, הוא לא חל לגבי שידורים באינטרנט.

<אתי בנדלר: לגבי חוק הנגישות – אני מוכרחה לומר שלא בדקתי.

<אתי בנדלר: אבדוק את הסוגיה.

<אתי בנדלר: בהחלט שכן.

<אתי בנדלר: לא אכתיב עכשיו את הנוסח, אבל המילים: "לרבות שירותי חוזי או שמע שירותים דו-כיווניים והידודיים יחולו רק על שידורי הטלוויזיה, לא על יחולו על השידורים באינטרנט".

<אתי בנדלר: זה ההבדל.

<אתי בנדלר: דבר שני, אמרת שבאינטרנט יהיו רק שידורים ששודרו בטלוויזיה - - -

יואב קיש: או ועדות שלא שודרו.

<אתי בנדלר: על כל פנים, זה יכול להיות גם שידור בו-זמנית.

<אתי בנדלר: זה צריך להיות ברור.

יואב קיש: ברור.

יואב קיש: אין שום בעיה שיהיה בו-זמנית.

יואב קיש: כל מה ששודר בערוץ כערוץ כמובן יוכל להיות משודר באינטרנט; ומעבר לכך, שידורי ועדות - - -

מיקי רוזנטל: אם היה להם סרטון שהם לא הספיקו לשדר בטלוויזיה של משהו שקרה בכנסת וראוי לשים אותו באתר - זה בסדר גמור.

מיקי רוזנטל: רק שלא יהיה - - -

יואב קיש: אני לא רוצה שבאינטרנט יעלה תוכן לא מפוקח.

יואב קיש: לכן אמרנו: תשימו באינטרנט את כל מה שלא הספקתם מנושא הוועדות והמליאה, תשימו באינטרנט את כל מה שכבר הצגתם בטלוויזיה.

יואב קיש: אני לא רוצה שיתחילו לשים באינטרנט דברים, כי שם יש בעיה של פיקוח.

יואב קיש: זה הנושא.

מיקי רוזנטל: אין לי שום בעיה, הדבר היחיד שחששתי הוא שהכנסת תבזבז את רוב כספה על תרגום באינטרנט.

יואב קיש: בחוק הזה אנחנו פוטרים את חובת התרגום באינטרנט.

יואב קיש: בבקשה, אוסאמה.

אוסאמה סעדי: זו פעם ראשונה שאני בישיבה על החוק הזה.

אוסאמה סעדי: אני מסתכל על סעיף 4(3), ואני שואל את עצמי האם אנחנו צריכים לקבוע איזה דיונים ישודרו ואיזה דיונים לא ישודרו.

יואב קיש: לא.

יואב קיש: ועדת הכנסת קובעת תקנות, אבל זה לא בהכרח אומר להם מה לשדר ומה לא לשדר.

יואב קיש: איזה סעיף אתה קורא?

יואב קיש: אני לא מצליח להבין.

אוסאמה סעדי: 4(3).

יואב קיש: עוד לא הגענו לשם.

יואב קיש: אני קראתי מההצעה עצמה.

יואב קיש: אנחנו מתקנים את סעיף 3.

יואב קיש: עוד לא הגענו, כשנגיע נדבר על זה.

יואב קיש: בבקשה, תקראי את הנוסח ונצביע עליו.

<אתי בנדלר: אני קוראת את הנוסח שקיים כרגע, ואזכיר שוב מה השינויים שיחולו בו.

<אתי בנדלר: "בסעיף 3 לחוק העיקרי, האמור בו יסומן (א), ואחריו יבוא: (ב) הגוף המשדר יספק תוכן באמצעות טלוויזיה ואינטרנט, וכן שירותים הנלווים להם במישרין, לרבות שירותי חוזי או שמע, שידורים דו-כיווניים והידודיים; על התוכן שיספק הגוף המשדר באינטרנט יחולו ההוראות לפי חוק זה, בשינויים המחויבים, אלא אם כן נקבע כי הן חלות על שידורי הטלוויזיה בלבד.

<אתי בנדלר: " יובהר בנוסח שבאינטרנט יועברו אך ורק משדרים שהוכנו לשידור בטלוויזיה או ששודרו בטלוויזיה, לרבות, כמובן, שידורי ועדה.

יואב קיש: אתי, זה לא בהכרח שודר.

<אתי בנדלר: ככל שמדובר בשידורי הכנסת, הכוללים שידורי מליאה, ועדות ואירועים ממלכתיים, ניתן לשדר אותם באינטרנט ללא כל הגבלה.

<אתי בנדלר: לגבי משדרים מוספים - ישודרו רק משדרים ששודרו בערוץ עצמו או משודרים.

מיקי רוזנטל: שתי שאלות לגבי הניסוח שקראת עכשיו, כי לא הבנתי, לצערי.

מיקי רוזנטל: אחד, מה עם סוגיית הפיקוח?

מיקי רוזנטל: אמר היושב-ראש שלא יהיה פיקוח מיוחד על זה.

יואב קיש: אמרתי שבאינטרנט, מכיוון שמה שהגדרנו זה - - -

מיקי רוזנטל: ישודרו רק ועדות או דברים ששודרו - - -

יואב קיש: או דברים ששודרו, אז אנחנו לא צריכים לעשות פיקוח מיוחד באינטרנט.

שלי יחימוביץ': מוציאים את זה מהחוק?

יואב קיש: לא.

יואב קיש: לא היית פה - - -

שלי יחימוביץ': מתי לא הייתי?

שלי יחימוביץ': בדקה האחרונה?

שלי יחימוביץ': אז כן.

שלי יחימוביץ': מה עם ועדות הכנסת?

יואב קיש: כן, הן בפנים.

יואב קיש: כל הוועדות שלא שודרו בערוץ הטלוויזיוני אבל קיימות כחומר מוקלט יכולות להיות משודרות?

שלי יחימוביץ': והן תחת פיקוח?

יואב קיש: אני לא מחייב את הפיקוח.

<דודו קובסניאנו: יש את עיקרון האדישות הטכנולוגית, ובסופו של דבר הדירקטיבה האירופית הולכת לכיוון הזה.

<דודו קובסניאנו: בסוף גם ה-VOD של Yes מועבר על גבי רשת האינטרנט והוא מפוקח.

<דודו קובסניאנו: זאת אומרת, זה אותו תוכן, שבסך הכול את יכולה לחבר את המחשב למסך הטלוויזיה ותראי שידור של ועדה.

שלי יחימוביץ': אני יודעת איך זה עובד.

שלי יחימוביץ': אז מה משמעות הפיקוח?

<דודו קובסניאנו: כמו כל פיקוח אחר על שידור טלוויזיה; ההבדל הוא שהתוכן שיהיה באמצעות האינטרנט יהיה מאוד מוגבל.

<דודו קובסניאנו: הוא יוגבל לשידורים של המליאה, לוועדות הכנסת - - -

שלי יחימוביץ': אני מבינה - - -

יואב קיש: הפיקוח שלהם הוא שאם מישהו יתלונן כלפי מה ששודר, הם אלה שיראו שאכן - - -

מיקי רוזנטל: הם יפקחו לראות שזה עומד בכללים.

שלי יחימוביץ': אבל לא ב-live.

<זיו מאור: הפיקוח הזה לא יכול להיות אפקטיבי בשום צורה.

יואב קיש: זה לא פיקוח ב-live.

יואב קיש: אני לא יודע אם ישדרו שם ב-live ועדות נוספות.

שלי יחימוביץ': כן.

שלי יחימוביץ': גם היום משודרות.

מיקי רוזנטל: היום הן משודרות פשוט באתר האינטרנט של הכנסת.

מיקי רוזנטל: החוק מחייב אותם להקים אתר אינטרנט שלהם ולשדר את זה.

שלי יחימוביץ': גם בשידור בערוץ הכנסת?

מיקי רוזנטל: זה שידור באתר האינטרנט של הכנסת, אבל החוק מחייב אותם להקים אתר אינטרנט משלהם ולשדר שם דיונים של כמה וכמה ועדות בו-זמנית.

יואב קיש: נכון.

יואב קיש: זה פיקוח ב-live - - -

<אתי בנדלר: לגבי שידורי הוועדות, אני רוצה להבהיר משהו.

<אתי בנדלר: כידוע, עד לאחרונה כל ועדה שרצתה להיות משודרת בטלוויזיה היתה צריכה לעבור לאולם נגב.

<אתי בנדלר: זה היה האולם היחידי שממנו ניתן היה לצלם ולשדר שידורי ועדות.

<אתי בנדלר: בעת האחרונה הותקנו בכל חדרי הוועדות מצלמות לצורך שידור באינטרנט, אבל הן ברמת HD, באופן שניתן להעביר את השידור גם בטלוויזיה.

<אתי בנדלר: כתוצאה מכך, הכוונה היא להקים ספריית וידיאו כדי שכל מי שירצה יוכל לבחור ב-live באיזו ועדה רוצה לצפות.

<אתי בנדלר: זה היה הרעיון שעמד מאחורי אתר האינטרנט, שיקבל פיד לכל שידורי הוועדות וכל אחד יוכל לצפות בשידור הוועדות באמצעות אתר האינטרנט שיוקם על-ידי הגוף המשדר.

<אתי בנדלר: כמובן, גם באמצעות אתר האינטרנט של הכנסת בכל אחד משידורי הוועדות, בנוסף לוועדה שמשודרת בטלוויזיה.

יואב קיש: אז אני רוצה לסכם את הסעיף.

מיקי רוזנטל: לפני שאתה מסכם, בוא נבהיר.

מיקי רוזנטל: איך אנחנו מיישמים את מה שאמרת לגבי הפטור?

יואב קיש: אני מכניס את זה בסעיף הזה עכשיו.

מיקי רוזנטל: ומה קורה עם חוק הנגישות, שהוא חוק מהותי?

יואב קיש: אני לא הולך להתעסק אתו.

מיקי רוזנטל: אם זה סותר את חוק הנגישות, מה נעשה?

יואב קיש: החוק הזה לא יחייב.

יואב קיש: הם עדיין יכולים להיות כפופים לחוק - - -

מיקי רוזנטל: חוק הוא חוק.

מיקי רוזנטל: אתה לא יכול להגיד שאתה לא מחייב.

מיקי רוזנטל: אתה לא יכול לחייב את כולם אבל לא את ערוץ הכנסת.

יואב קיש: אם חוק הנגישות מחייב את כולם, אז גם הם יהיו מחויבים.

יואב קיש: אנחנו לא דנים עכשיו על חוק הנגישות.

מיקי רוזנטל: אבל אני רוצה להסביר לך את הנקודה הקריטית.

מיקי רוזנטל: הכנסת מקצה כ-20 מיליון שקל לשידורי הערוץ.

מיקי רוזנטל: אם נתרגם שבע–שמונה ועדות, המשמעות היא השקעה של כמה מיליוני שקלים בשנה, מתוך ה-20 מיליון.

מיקי רוזנטל: אתה תגרע מהאיכויות של ערוץ הכנסת, תוריד רבע מתקציבו של הערוץ בטלוויזיה באמצעות ההחלטה הזאת, ולכן היא קריטית.

מיקי רוזנטל: זה לא בגלל שאנחנו - - -

יואב קיש: אתה רוצה להתייחס?

<חיים אבידור: בהמשך לדבריו של מיקי, חוק הנגישות יצריך לעשות את כל התרגומים האלה.

<חיים אבידור: אנחנו משקיעים באתר הכנסת המון כסף בגלל חוק הנגישות.

<חיים אבידור: אם זה לא יכריח להכניס את מה שצריך על פי חוק הנגישות, יכול להיווצר מצב שיבוא הזכיין או מי שלא יהיה, ויגיד: נכפה עלי משהו, תוסיפו לי כסף מחוץ למה שנקבע במכרז.

<חיים אבידור: אז כדאי שהנושא הזה ייסגר מכל הכיוונים, על מנת שנדע בדיוק מה התמונה הכוללת, כי הוא צודק.

יואב קיש: היום אתם משקיעים בתרגום של - - - ?

<חיים אבידור: כל מסמך ומסמך - - -

יואב קיש: לא מסמך, על שידור האינטרנט.

יואב קיש: שידור הוועדה עכשיו, מה העלות שלך, מעבר לשידור עצמו?

<חיים אבידור: הוא לא מותאם כרגע.

<חיים אבידור: אנחנו בתהליכים של הנגשת אתר האינטרנט, וזה לא דבר פשוט.

<חיים אבידור: לא צריך להתעלם מחוק הנגישות.

<חיים אבידור: אולי צריך להתעסק עם זה ואחר כך לחזור לסעיף הזה.

מיקי רוזנטל: הגוף המחוקק לא יכבד את חוקי המדינה?

מיקי רוזנטל: זה לא יעלה על הדעת.

יואב קיש: אני מודה שלא קראתי מה כתוב בחוק הנגישות כלפי ערוצי הטלוויזיה.

יואב קיש: אני לא מכיר את הנושא הזה לעומק.

יואב קיש: אני לא רוצה להמציא פה המצאות, זה לא הזמן ולא המקום.

מיקי רוזנטל: אפשר לבקש לבדוק את הסוגיה הזאת?

<אתי בנדלר: בוודאי אבדוק את הסוגיה הזאת.

יואב קיש: אני מציע שנשאיר אותה אחרי קריאה ראשונה, לפני קריאה שניהו ושלישית נתייחס לחוק הנגישות.

מיקי רוזנטל: אי אפשר להתעלם מזה.

יואב קיש: לא נתעלם.

מיקי רוזנטל: זה יכול לעוות את כל ה- - -

יואב קיש: אני מסכים, מיקי.

יואב קיש: אין שום בעיה.

יואב קיש: זה מה שנעשה, נתייחס לזה בין הקריאות.

שלי יחימוביץ': רגע, גם אני רוצה לומר משהו.

יואב קיש: בבקשה.

שלי יחימוביץ': אני לא יודעת איך קפצנו מהנגישות לעניין של האינטרנט, אבל אני רוצה להגיד - - -

מיקי רוזנטל: הסברתי שהחוק מחייב אותם לשדר כל ועדה שתהיה באתר האינטרנט הייעודי שיוקם לצורך ערוץ הכנסת.

מיקי רוזנטל: המשמעות היא שאם יש צורך לתרגם, לפי החוק, ישקיעו מיליונים רבים לתרגום.

מיקי רוזנטל: בצדק, אבל אין לזה תקציב בתקציב המוצע פה.

שלי יחימוביץ': אני רוצה לומר משהו אחר.

שלי יחימוביץ': אני מבינה את הטכניקה; ברור לי שהוועדות משודרות ב-live באינטרנט, זה כבר קורה הרבה זמן; ברור לי שפעם היה צריך לשדר רק מאולם מסוים, שממנו אפשר לשדר.

שלי יחימוביץ': כל הסיטואציה הטכנית ברורה לי.

שלי יחימוביץ': אבל מכיוון שעכשיו אנחנו מחוקקים חוק רחב יריעה והוא כולל בתוכו גם את שידורי האינטרנט, אנחנו אפילו מתקנים את החוק כך שייכנס האינטרנט, למרות שלא היה צריך חוק מיוחד בשביל לכתוב את המילה "אינטרנט".

שלי יחימוביץ': כבר הסבירו לנו אתמול שאפשר היה ללכת למכרז ותו לא במקום כל החקיקה הענפה הזאת.

שלי יחימוביץ': אבל דווקא כיוון שאנחנו מסדירים את זה בחקיקה עכשיו, ואנחנו קובעים ששידורי האינטרנט יהיו כפופים לפיקוח, יש כאן מין הנחה כללית שאומרת שאי אפשר לפקח ב-live.

שלי יחימוביץ': זה נשמע מאוד הגיוני, אבל עדיין העובדה שזה נאמר כאן בחלל החדר לא חוסכת מאתנו את הסיכון שאנחנו מייצרים כאן איזו חיה חקיקתית חדשה לחלוטין, של פיקוח ב-live על שידורי האינטרנט.

<דודו קובסניאנו: גם היום יש פיקוח על תוכניות ב-live.

<דודו קובסניאנו: מה ההבדל?

<דודו קובסניאנו: לא.

<דודו קובסניאנו: היום הדירקטיבה מדברת על כך שיהיה פיקוח על שידורים על גבי האינטרנט, שלא בהכרח הם זהים למה שמשודר בטלוויזיה.

<דודו קובסניאנו: זה יכול להיות אתר שמשודר על גבי האינטרנט, שעונה על הגדרות כאלה ואחרות.

<דודו קובסניאנו: אין כזה ערוץ בטלוויזיה.

מיקי רוזנטל: בגלל שאמרתם את הדבר הזה, אתמול עברתי על המסמך עצמו.

מיקי רוזנטל: אין בשום מדינה פיקוח על ערוץ אינטרנטי.

מיקי רוזנטל: אין דבר כזה.

מיקי רוזנטל: יש פיקוח על ערוצי טלוויזיה שיש להם גם שלוחה אינטרנטית.

מיקי רוזנטל: זה הבדל גדול.

מיקי רוזנטל: אבל אם אתם יודעים לעשות את זה, תעשו.

מיקי רוזנטל: אין דבר כזה בעולם, אבל אולי ממציאים פה משהו חדש, אז טוב מאוד.

רועי פולקמן: הבנתי שהמסר כאן הוא אדישות המדיה, במובן הזה שאם אני מקליט תוכנית ובסוף משדר אותה באינטרנט, אז הפיקוח הוא על התוכנית, לא על האינטרנט.

מיקי רוזנטל: אז אין בעיה.

שלי יחימוביץ': אבל אנחנו מדברים כאן על live של שבעה ערוצים במקביל.

שלי יחימוביץ': אם זה היה עובר בהיסח הדעת, בעוד מכרז על בסיס המכרז הקודם והחוק היה שותק בעניין הזה, היינו אומרים: טוב, יש מין שגרה שמתרחשת.

שלי יחימוביץ': אבל מה שאנחנו עושים כאן, אנחנו יושבים ומחוקקים חוק, שלא היינו צריכים לחוקק.

שלי יחימוביץ': מכיוון שאנחנו מחוקקים, אנחנו מעגנים בחוק סוג חדש של פיקוח, שאין לו אח ורע בעולם.

רועי פולקמן: הפיקוח הוא רק על תוכן שהופק עבור הטלוויזיה, לא עבור האינטרנט.

רועי פולקמן: התוכן הופק לטלוויזיה, וגם משדרים אותו באינטרנט.

<אורי פז: זה לא מדויק.

<אורי פז: צריך להבין, כשאומרים "אינטרנט" ו"פיקוח על האינטרנט" - זה לא רק הוועדה שמשודרת כרגע; זה פייסבוק, זה טוויטר.

<אורי פז: איך יפקחו על זה?

רועי פולקמן: אז אולי צריך להבהיר שהכוונה בסעיף הזה היא צילום שמיועד לטלוויזיה.

רועי פולקמן: הפיקוח הזה לא על הפייסבוק, על הרשתות, על אתר האינטרנט.

<דודו קובסניאנו: בגלל זה היא החריגה את הנושא של ההידודי וכדומה.

מיקי רוזנטל: בואו נדייק את זה.

רועי פולקמן: תסיימו לקרוא את הסעיף ובואו נדייק.

<אתי בנדלר: אדוני, את ההנחיות קיבלתי עכשיו.

<אתי בנדלר: זה לא דבר שאני שולפת ניסוח מדויק מהשרוול.

<אתי בנדלר: ההנחיות שקיבלתי כרגע מהוועדה, ואני מבינה שעל זה רוצים להצביע, הם: א.

<אתי בנדלר: השידורים הדו-כיווניים, ההידודיים, האינטראקטיביים וכל המילים היפות, האופציה הזאת תחול רק לגבי שידורי הטלוויזיה ולא באתר האינטרנט שבעל הרישיון יקים; ב.

<אתי בנדלר: באתר האינטרנט יהיו ללא הגבלה שידורי הכנסת, שכוללים את שידורי המליאה, הוועדות ואירועים ממלכתיים שמספרם מצומצם בסך הכול.

<אתי בנדלר: בנוסף לכך, תוכניות שהופקו ושודרו או משודרות בערוץ הכנסת.

<אתי בנדלר: שום דבר מעבר לכך.

רועי פולקמן: אז צריך לנסח סעיף מתוקן.

שלי יחימוביץ': זה פשוט צריך להיות כתוב.

מיקי רוזנטל: וגם תעשו בדיקה לגבי חוק הנגישות.

מיקי רוזנטל: זו יכולה להיות עז שלא התכוונו אליה.

<זיו מאור: אין טוקבקים.

רועי פולקמן: מי אמר שאין?

<זיו מאור: משום שלפי מה שאמרה היועצת המשפטית, טוקבקים זה לא תוכן שנוצר - - -

רועי פולקמן: מה שנאמר הוא שהמרכיבים האינטראקטיביים לא כפופים להליך הפיקוח הזה.

רועי פולקמן: זה מה שנאמר.

<אתי בנדלר: לא, שלא יהיו בכלל באתר האינטרנט.

<אתי בנדלר: זו ההנחיה שקיבלתי.

מיקי רוזנטל: המשמעות היא שלא יהיו טוקבקים?

רועי פולקמן: הם לא עוברים פיקוח.

<אתי בנדלר: ההנחיה שאני קיבלתי – ואם כך, הוועדה צריכה להחליט – שלא יהיו בכלל באתר האינטרנט שידורים דו-כיווניים.

יואב קיש: דיברנו על זה.

יואב קיש: אין שום סיבה לדו-כיווניות באתר האינטרנט.

יואב קיש: זה פתח לצרות, בוודאי ובוודאי שבערוץ הכנסת אנחנו לא רוצים - - -

<אורי שלוש: אבל יכול שבתוך האתר תהיה גישה לפייסבוק או לטוויטר.

<אורי שלוש: זה חלק מהעניין, זה בתוך אתר הכנסת.

מיקי רוזנטל: הרי היום, כשאתה לוחץ על האתר אתה יכול להתחבר לפייסבוק של ערוץ הכנסת, לטוויטר של ערוץ הכנסת וכו'.

יואב קיש: אז אתה מפקח על הפייסבוק שלך?

<אורי שלוש: - - - הגורם המפקח.

<דודו קובסניאנו: הוא לא הגורם המפקח.

יואב קיש: לא מפקח, אבל אתה מבין שגם היום כל חברה שמציגה פייסבוק בטלוויזיה, באינטרנט או גם אצלה בעמוד, היא לא מוכנה שמישהו יעלה ויכתוב – לא חסר כאלה שכותבים כל מיני דברים, אז חייב להיות פיקוח על הדבר הזה, ברור.

<אורי שלוש: אנחנו מדברים על הגוף המפקח עכשיו.

יואב קיש: על התגובות.

שלי יחימוביץ': בסדר, אבל מה שברור צריך להיכתב.

יואב קיש: בסדר, אמרנו שיהיה מפוקח.

מיקי רוזנטל: ידידי, היועץ המשפטי של המועצה, המשמעות, כפי שהבנת, היא שתהיה אינטראקטיביות, שיהיו תגובות, ואתם אומרים שאתם יודעים לפקח על זה?

שלי יחימוביץ': לא.

שלי יחימוביץ': הוא אמר שהוא לא יפקח על זה.

<דודו קובסניאנו: מה שהבנתי מאתי, שמה שרוצים לעשות זה שיהיה אתר לא דו-כיווני – שזה אומר פייסבוק, טוויטר וכו'.

<דודו קובסניאנו: זה יהיה בסך הכול אתר שמשדר.

יואב קיש: אבל הם אומרים שאם יהיה שם עמוד פייסבוק או לינק לפייסבוק - - -

<דודו קובסניאנו: לא פיקחנו על תכנים לפייסבוק.

יואב קיש: אבל יש הבדל.

יואב קיש: מה הקשר ללינק לפייסבוק?

יואב קיש: השאלה מה אתה משדר.

<אורי שלוש: אם באתר ערוץ הכנסת יש גישה, אז זה עתר ערוץ הכנסת ועכשיו אנחנו סוגרים עליו.

<אורי פז: יש לינק לפייסבוק, לטוויטר.

יואב קיש: אבל זה לא השידור.

יואב קיש: אנחנו מדברים פה על השידור ב-live.

יואב קיש: תפריד, אנחנו מדברים על השידורים עצמם.

יואב קיש: אתה לא משדר את האתר.

<אורי שלוש: אנחנו מדברים על הפעלה של אתר ערוץ הכנסת.

<אורי שלוש: זה מה שיוטל על בעל רישיון, להפעיל אתר.

יואב קיש: אז בואו נפריד בין השידור לבין התוכן.

מיקי רוזנטל: בין השידור לבין הטוקבקים.

מיקי רוזנטל: הטוקבקים לא יהיו מפוקחים?

יואב קיש: באתר הכנסת, אם יש פייסבוק לכנסת ומתחילים אנשים להגיב, מישהו עושה מוניטורינג על הפייסבוק.

יואב קיש: מה שחשוב לי זה נושא השידור, מה שמציגים ב-live.

מיקי רוזנטל: על זה אפשר לפקח, זה קל.

יואב קיש: בדיוק.

מיקי רוזנטל: אבל עכשיו יהיה ערוץ הכנסת, שנאמר יהיה שידור שאני אומר בו שטויות, ותהיה ערימה של קללות באתר של ערוץ הכנסת.

יואב קיש: לא.

יואב קיש: הם יצטרכו ללחוץ לצאת מהשידור.

יואב קיש: בשידור רואים רק אותך מדבר בוועדה, ועל זה אני מפקח.

יואב קיש: הנושא של מה קורה באתר שלהם, אני לא יודע למה אני צריך להיכנס לזה.

יואב קיש: אני צריך לפקח על השידורים שלהם; מה שהם עושים באתר - - -

מיקי רוזנטל: זה ערוץ לא של חברה מסחרית ולא של מוישה.

מיקי רוזנטל: דווקא בגלל שזה ערוץ הכנסת ואנחנו רוצים שיהיה מכובד ולא יהיו בו נאצות וקללות - מי יפקח על זה?

יואב קיש: אז אתה צריך לכתוב שבכל הערוצים האינטראקטיביים של הערוץ, כולל טוויטר, פייסבוק וכו', הוא צריך לדאוג שלא יעלה תוכן לא ראוי, ואם עולה – להסירו.

<דודו קובסניאנו: יש גם את הדין הכללי שיחול אם יש דברי הסתה - - -

יואב קיש: אנחנו לא שם.

מיקי רוזנטל: נכון, אבל אנחנו מדברים על כבודו של הערוץ ועל כבודה של הכנסת, לא על העניינים הפליליים.

יואב קיש: ערוץ הכנסת, יש לכם היום אתר פייסבוק?

<אורי פז: כן.

יואב קיש: עכשיו יש שם תגובות?

<אורי פז: יש.

יואב קיש: יש שם תגובות לא ראויות מדי פעם?

<אורי פז: אנחנו לא מעלים אותן.

יואב קיש: אז אתם עושים איזה מוניטורינג.

יואב קיש: בדיוק.

<דודו קובסניאנו: אבל הם הערוץ המשדר, הם לא הגוף המפקח.

יואב קיש: אתם תפקחו על זה, אתם צריכים להיות מפקחים.

יואב קיש: מה זה מפקחים?

יואב קיש: לא ב-live, אבל אם מישהו מתלונן שהם העלו תוכן לא ראוי לדרך של תגובות, אז זה מגיע אליהם.

יואב קיש: ככה זה עובד.

רועי פולקמן: להשאיר את זה למכרז, זאת אומרת שהגוף המשדר יעשה את זה.

מיקי רוזנטל: חברים, אתם מנסים להמציא את הגלגל והאש, אבל צר לי - - -

רועי פולקמן: יש טוקבק, מיקי, ברמה הזאת שהאחריות לכתוב במכרז – אפילו לא צריך להיות בחוק – שלא יהיו נאצות.

רועי פולקמן: בסדר, שיטפלו בזה, כמו שזה היום.

מיקי רוזנטל: אני שואל מי מפקח על זה.

רועי פולקמן: אף אחד.

רועי פולקמן: הם.

מיקי רוזנטל: מי?

מיקי רוזנטל: המועצה?

רועי פולקמן: לא המועצה, הגוף המשדר.

<דודו קובסניאנו: אם אני כותב שאסור לו שיהיו שם נאצות ואני רואה איזושהי נאצה - - -

מיקי רוזנטל: הוא עשה הפרה.

<דודו קובסניאנו: אני לא מטיל על הבן אדם שכתב בפייסבוק.

<דודו קובסניאנו: זה נקרא "פיקוח".

רועי פולקמן: הנחת העבודה היא שזה כבר עבד.

רועי פולקמן: אנחנו לא צריכים להיכנס בחוק ל-micromanagement לגוף המשדר.

רועי פולקמן: אז בואו נצא מה- micromanagement.

יואב קיש: רגע, מיקי.

יואב קיש: אני רוצה להתקדם.

מיקי רוזנטל: אתה טועה, ואסביר לך למה – כי לא היה ערוץ שלהם.

מיקי רוזנטל: הערוץ היה ערוץ של הכנסת והאחריות היתה על הכנסת.

מיקי רוזנטל: החוק מחייב אותם להקים ערוץ חדש.

רועי פולקמן: אבל כתוב שלא יהיה שידור לא הולם.

רועי פולקמן: מבחינתי הסעיף הזה, שכבר קיים בחוק, סוגר את הפינה הזאת.

רועי פולקמן: לא יהיה כתוב חבר הכנסת הוא – לא יודע מה – כשכתוב בסעיף שצריך להיות מכבד.

רועי פולקמן: אז בואו לא נהיה במיקרו.

יואב קיש: נכון, אתה גם צודק.

יואב קיש: לא נצליח לסגור את כל הפינות עכשיו, בשביל זה יש גם קריאה שניה ושלישית ובגלל זה - - -

שלי יחימוביץ': אתה כל הזמן אומר את זה.

יואב קיש: אני אומר את זה, נכון.

יואב קיש: אני מבקש להמשיך להגיד את דברי.

יואב קיש: אנחנו נתעסק במהות העיקרית, ובזה אני מסכים מאוד עם רועי.

יואב קיש: יש פה נושא של הפיקוח - זה נושא של מועצת הכבלים והלוויין, שאתם צריכים להגיד לנו עד איפה ומה כוונתכם.

יואב קיש: אני יכול להגיד דבר אחד ברור, שכמחוקקים, עליו אנחנו אחראים: אנחנו אחראים על מה יצולם וישודר.

יואב קיש: אם נתחיל להיכנס לכל הפייסבוק והטוויטר, יש פה עולם ומלואו, שאני מבקש לקבל את ההתייחסות שלכם אליו בצורה מסודרת ומקצועית, ונדאג להתייחס בנושא הפיקוח על כל האינטראקטיביות בצורה נפרדת.

יואב קיש: זה לא ברגע אחד.

מיקי רוזנטל: אני רק מצביע על הבעיות.

מיקי רוזנטל: פתרונות צריך - - -

יואב קיש: בסדר.

יואב קיש: אתי, תצייני את כל הנושא של האינטראקטיביות, בפייסבוק וכל הדברים, שאין פה.

יואב קיש: אני לא חושב שהיתה כוונה להיכנס לזה בסעיף הזה.

יואב קיש: בסדר, אבל אני אומר עוד פעם שאני רוצה את התייחסות המועצה לכבלים ולוויין לכל נושא הפיקוח על האינטראקטיביות.

יואב קיש: מה שאנחנו מגדירים פה בסעיף הזה זה מה ישודר בערוץ הכנסת ובאינטרנט, לא מדברים על האינטראקטיביות.

יואב קיש: נחליט אם אנחנו רוצים להתייחס לדבר הזה או לא לפי תשובת מועצת הכבלים והלוויין.

יואב קיש: כן, שלי.

שלי יחימוביץ': אני רוצה להתייחס לא לאינטראקטיביות – אמרתי את זה כשרועי ישב פה במקומך – אלא לשידור.

שלי יחימוביץ': בפועל אנחנו מקבלים שידור בשמונה ערוצים במקביל – בערוץ המרכזי, שזה הטלוויזיה, ואם באותה עת מתנהלות שבעה דיוני ועדה, אנחנו מקבלים שידור רב-ערוצי בפועל של בערך שמונה ערוצים.

יואב קיש: באינטרנט.

שלי יחימוביץ': באינטרנט, כן.

שלי יחימוביץ': ואני לא אומרת אינטרנט בהיסח הדעת, כי האינטרנט כלול בפיקוח.

שלי יחימוביץ': לכן אני בכלל לא מתייחסת לאינטראקטיביות – אני לא מתייחסת לתשובות, לטוקבקים ולמה שנכתב בפייסבוק, אלא על השידור עצמו.

יואב קיש: אז על זה דיברנו.

שלי יחימוביץ': תראה, אם לא היינו מחוקקים את החוק הזה עכשיו והיה יוצא מכרז על בסיס המכרז הקודם והחוק היה שותק בעניין הזה – הוא שותק בעבר, כי בעבר לא היו שידורי אינטרנט - אז לא היינו יושבים כאן ולא היינו מדסקסים את זה.

שלי יחימוביץ': אבל כפינו על עצמנו ועליהם חקיקה.

יואב קיש: לא נכון, היינו צריכים לעשות את זה.

יואב קיש: כל נושא שידורי האינטרנט לא מוסדר בחוק הקודם.

שלי יחימוביץ': בחקיקה?

יואב קיש: זה לא מוסדר בחוק הקודם, שום דבר, כי לא היה את זה לפני 12 שנים.

שלי יחימוביץ': היא הנותנת.

שלי יחימוביץ': אז אנחנו יושבים כאן בעצם - - -

יואב קיש: שלי, אני לא רוצה להיכנס עכשיו לדיון האם היה צריך או לא צריך.

יואב קיש: אני אומר בצורה - - -

שלי יחימוביץ': לא, אני לא שם.

שלי יחימוביץ': אתה לא מקשיב.

שלי יחימוביץ': אני אומרת, כיוון שאנחנו יושבים ומחוקקים כאן בחדר הזה, בין אם לשיטתך ובין אם לשיטתי, אנחנו לא יכולים לתת לעניין הספציפי של הפיקוח על השידורים באינטרנט – לא האינטראקטיביות, על השידורים עצמם, גופם מתוך הוועדות – אנחנו לא יכולים להשאיר את זה בהיסח הדעת בלי לקבוע מה הפיקוח על השידורים האלה, מה הסמכויות שלהם, איך הם מפקחים, במה בא לידי ביטוי הפיקוח אם הם לא יכולים לפקח ב-live?

שלי יחימוביץ': מה הם יעשו, הם יסגרו את האתר?

יואב קיש: שלי, בואי אענה לך.

שלי יחימוביץ': רגע, לפני שאתה עונה לי.

שלי יחימוביץ': אי אפשר להשאיר את זה שותק, כי חקיקה כזאת, שהיא כל כך משמעותית, בנושא שהוא יחסית חדש בעולם התקשורת, היא חקיקה עם השלכות רבות מאוד.

שלי יחימוביץ': אנחנו לא יכולים להגיד כלאחר יד שיהיה פיקוח על שבעה ערוצים באינטרנט, כשאנחנו לא מבינים את משמעות הפיקוח.

שלי יחימוביץ': גם ברמת ההשוואה מול החקיקה הבין-לאומית, נעשים כאן דברים מאוד דרמטיים בחופזה ובהיסח הדעת.

יואב קיש: הבנתי.

יואב קיש: לזה אני לא מסכים.

שלי יחימוביץ': למה אתה לא מסכים?

יואב קיש: לא מסכים למשפט האחרון שאמרת.

שלי יחימוביץ': בחופזה ובהיסח הדעת?

שלי יחימוביץ': איך?

יואב קיש: כי לא מדובר פה על דברים שהם לא ראו קודם או על דברים שלא היו פה בבית.

יואב קיש: מבחינתי, זה נותן את הלגיטימציה לשדר אותם.

שלי יחימוביץ': אבל לפני כן - - -

יואב קיש: אני לא רוצה להתעכב על זה יותר.

יואב קיש: שלי, אני סוגר את הדיון בסעיף הזה.

שלי יחימוביץ': אבל הדברים האלה צריכים להיאמר.

יואב קיש: אז אמרת אותם.

יואב קיש: לא מסכים אתך.

יואב קיש: שינינו לפי מה שאמרתי עכשיו.

שלי יחימוביץ': לא נכון.

שלי יחימוביץ': אני רוצה לדעת איך שינינו.

יואב קיש: אז בבקשה, אתי, תקראי את הסעיף כפי שהגדרתי אותו.

<אתי בנדלר: אני רק רוצה להפנות את תשומת הלב לכך שהסעיף הזה, כפי שהוא מוצע כאן ועכשיו עוד יצומצם, איננו חדשני כיוון שהוא מועתק כמעט מילה במילה מחוק השידור הציבורי הישראלי, שנחקק בשנת 2014.

<אתי בנדלר: סעיף 63א שבו אומר: "תאגיד השידור הישראלי יספק תוכן באמצעות טלוויזיה ורדיו ועל גבי רשת האינטרנט.

<אתי בנדלר: " וסעיף קטן (ד) אומר: "על התוכן שיספק תאגיד השידור הישראלי על גבי רשת האינטרנט יחולו ההוראות לפי חוק זה החלות על שידורים, בשינויים המחויבים, למעט הוראות סעיף 64" – שזה הפקות מקומיות, לא רלוונטי – "תאגיד השידור הישראלי רשאי לספק תוכן באמצעים טכנולוגיים אחרים על האמור והוראות סעיף קטן זה יחולו על תוכן כאמור".

<אתי בנדלר: זאת אומרת, כאן נאמר ברחל בתך הקטנה שגם אם הוא יספק את התוכן שלו באמצעות טוויטר או פייסבוק או אמצעים אחרים, ככל שיהיו - - -

שלי יחימוביץ': אז הם מפקחים גם על טוויטר ועל פייסבוק?

<אתי בנדלר: לנושא של תוכן השידורים של תאגיד השידור הציבורי, המועצה שמוקמת - מועצת תאגיד השידור הציבורי שכבר הוקמה - אמורה לפקח.

יואב קיש: תודה.

שלי יחימוביץ': ברור שזה דבר שהוא אמורפי לחלוטין והוא בלתי ניתן לביצוע.

יואב קיש: אני לא מסכים עם ההגדרה הזו שלך.

שלי יחימוביץ': איך תפקחו על טוויטר?

יואב קיש: אל תענה בבקשה.

יואב קיש: עכשיו אנחנו עוברים להצבעה על הסעיף הזה.

יואב קיש: את יכולה להתנגד לסעיף, כפי שהגדרנו אותו קודם.

יואב קיש: את רוצה להקריא אותו שוב?

רועי פולקמן: רק שיהיה ברור שעל שאר הדברים קרי, אתר האינטרנט, לא השידורים – הטוויטר וכל הדברים האחרים - הסעיף הזה לא חל עליהם.

יואב קיש: אז תמחקי "תוכן", הכוונה היא "שידורים".

רועי פולקמן: על זה לא חל הסעיף.

רועי פולקמן: זה סעיף אחר, שהוא סעיף כללי, שאומר "כבוד הכנסת".

רועי פולקמן: אבל אין פיקוח על פייסבוק, אין פיקוח על טוויטר – רק על השידורים, ה-visual.

רועי פולקמן: זהו.

שלי יחימוביץ': אז זה צריך להיכתב, כי - - -

יואב קיש: ככה זה ייכתב.

<אורי שלוש: אתר האינטרנט יכול להיות הרבה יותר רחב מאשר - - -

יואב קיש: רועי, הערתך צודקת, דיברנו על זה.

שלי יחימוביץ': - - - שייכתב.

יואב קיש: היא הקריאה את זה.

מיקי רוזנטל: קיש, אתה ממהר מאוד, אני מבין, אבל אמרנו שעד שלא בודקים את עניין הנגישות לא נצביע.

יואב קיש: לא, נגישות אמרנו שנתייחס בנפרד בין קריאה שניה לשלישית.

יואב קיש: זה מורכב, אני רוצה לשמוע מה אומרים על זה.

יואב קיש: אני בפירוש לא הולך להיכנס לזה עכשיו.

רועי פולקמן: אכפת לכם שתנסחו את זה ונצביע עוד מעט?

יואב קיש: בסדר.

<אתי בנדלר: לא לא, אני לא שולפת עכשיו.

<אתי בנדלר: בפירוש לא.

<אתי בנדלר: אני מקווה שגם הוועדה הזאת סומכת עלי, כפי שמקובל.

<אתי בנדלר: הוועדה מאשרת את העיקרון והניסוח הסופי ייכלל כבר בנוסח שיפורסם.

יואב קיש: מקובל.

יואב קיש: בסדר גמור.

<אתי בנדלר: רציתי לתקן דבר אחד.

<אתי בנדלר: אמרת גם חוזי ושמע, שזה יחול גם בטלוויזיה, לא, חוזי ושמע יחול גם באינטרנט, רק הדו-כיווני למיניהם - - -

יואב קיש: דיברנו רק על השידורים, זה מה שחשוב להגיד.

יואב קיש: הדו-כיווני לא משודר לצורך העניין.

יואב קיש: שלי, יש לך בעיה?

שלי יחימוביץ': כן, כי אנחנו מצביעים על משהו שטרם נוסח.

שלי יחימוביץ': אני מאוד מאוד מאוד סומכת על אתי, אבל אני מעדיפה - - -

יואב קיש: זו לא הפעם הראשונה.

יואב קיש: זה לא תקדים.

<אתי בנדלר: זה נעשה מאז ומתמיד.

<אתי בנדלר: אני מוכרחה לומר שאין בזה שום חידוש.

יואב קיש: מי בעד הסעיף?

יואב קיש: מי נגד?

יואב קיש: בעד סעיף 3 – 3

יואב קיש: סעיף 3 לא נתקבל.

יואב קיש: מיקי?

מיקי רוזנטל: אני לא רוצה להצביע על סעיף שיש לי קושי גדול אתו.

יואב קיש: מיקי, אז תימנע.

מיקי רוזנטל: אני רוצה שנדלג על הסעיף הזה.

מיקי רוזנטל: קשה לי עם זה, יש הרבה דברים שלא הבנתי ואני לא רוצה.

מיקי רוזנטל: זה שנדחה את זה לקריאה שניה ושלישית - - -

יואב קיש: אז תעשה רביזיה על הסעיף.

מיקי רוזנטל: הצבעתי נגד.

שלי יחימוביץ': הצבענו.

רוברט אילטוב: אז אני מגיש רביזיה.

יואב קיש: אז ההצבעה זה שלוש-שלוש.

יואב קיש: אוסאמה, את מי אתה מחליף?

אוסאמה סעדי: אני מחליף את טיבי.

יואב קיש: הבנתי.

יואב קיש: חשבתי שנוכל לעבוד פה בשיתוף פעולה.

יואב קיש: תהיה רביזיה, ועכשיו נעבור למוד אחר של הקראה.

יואב קיש: הסעיף לא התקבל.

יואב קיש: יש עליו רביזיה, אני קובע שהרביזיה תהיה ב-10:15.

יואב קיש: אנחנו ממשיכים בהקראה.

יואב קיש: אני חוזר לסעיף 3 שאתמול דנו בו ולא סגרנו אותו.

יואב קיש: אני מבקש שתקראי אותו כפי שהוא מנוסח, ונצביע עליו.

<אתי בנדלר: מדובר בתיקון לסעיף 2 לחוק העיקרי – אני מזכירה לכם, זה סעיף הגדרות.

<אתי בנדלר: "(3) בהגדרה "משדרים מוספים", במקום "משדרי טלוויזיה," יבוא "משדרים", ובסופה יבוא "והכול בזיקה למגוון היבטי עבודת הכנסת, לפעילות חברי הכנסת או לפעילות פוליטית.

<אתי בנדלר: ";

יואב קיש: אנחנו לא משנים את הסעיף הזה.

יואב קיש: כמו שהוא, מצביעים עליו.

יואב קיש: מי בעד?

יואב קיש: מי נגד?

יואב קיש: הצבעה

יואב קיש: נגד – אין

יואב קיש: סעיף (3) נתקבל.

יואב קיש: בעד – שלושה, אין מתנגדים ואין נמנעים.

יואב קיש: הסעיף התקבל.

יואב קיש: ממשיכים.

<אתי בנדלר: אני עוברת לסעיף שבמספור המקורי היה 6, הפך לסעיף 5 אחרי שנמחק סעיף 3א.

<אתי בנדלר: "5.

<אתי בנדלר: בסעיף 4 לחוק העיקרי – (1) במקום כותרת השוליים יבוא "קביעת מדיניות לעניין שידורי ערוץ הכנסת"; (2) בפסקה (3), בסופה יבוא "בשידור חי ובשידור ראשון שאינו שידור חי;" (3) בפסקה (4), במקום "ממלכתיים" יבוא "רשמיים"; (4) פסקה (7) – תימחק.

<אתי בנדלר: " הסעיף הזה דן בסמכותה של ועדת הכנסת לקבוע תקנות מדיניות.

<אתי בנדלר: אני מדגישה את המילה "מדיניות" כי התפיסה היא שהוועדה קובעת מדיניות לעניין המשדרים ואילו ההסדרים המפורטים יותר נקבעים בכללים שקובעת המועצה.

<אתי בנדלר: מה שמוצע כאן זה תיקון בחלק מסמכויות הוועדה.

<אתי בנדלר: קודם כול, כותרת השוליים היתה: "מאפייני השידור בערוץ הכנסת", ואנחנו מתאימים עכשיו בצורה יותר טובה את כותרת השוליים לתוכן הסעיף, והיא תהיה: "קביעת מדיניות לעניין שידורי ערוץ הכנסת".

<אורי פז: אני רוצה להעיר בקטע הזה.

<אורי פז: יש אתר אינטרנט שמשדר באיכות טובה את כל הוועדות, למה צריך להוסיף את הסעיף של שידור ראשוני שאינו בשידור חי כשהשידור הספציפי כבר משודר בשידור חי באינטרנט?

<אורי פז: למה להוסיף את זה?

<אורי פז: זה משית עלויות, אין לנו את האמצעים.

<אורי פז: גם היום אנחנו חווים את זה ואנחנו כל הזמן מעירים.

<אורי פז: עכשיו פתרנו את הבעיה עם אתר אינטרנט שמשדר הכול בשידור חי, אז למה להוסיף עכשיו לטלוויזיה עוד עלויות עם שידור מחדר שהוא לא חדר מצולם.

רועי פולקמן: לא הבנתי את הבעיה.

<אורי פז: יש בעיה, שקורית גם היום, שאנחנו משדרים מאולם נגב, ואז יש דיון מאוד חשוב באולם שאין בו מצלמות ואי אפשר לשדר בטלוויזיה, ואז מחייבים אותנו לשדר את זה שידור ראשוני שאינו בשידור חי - - -

יואב קיש: מי מחייב?

<אורי פז: הכנסת, החוק.

<אורי פז: היום אנחנו עושים את זה, אבל קשה מאוד לשדר ועדה לא מנגב, כשאין מצלמות, עם מצלמת כתף שתרוץ ותשדר ועדה.

<אורי פז: נגב מרושתת במצלמות.

<אורי פז: פתרנו את הבעיה הזאת בחוק החדש, כי אם יש אתר אינטרנט שמשדר את כל הוועדות בשידור חי וטלוויזיה באיכות טובה, אז למה אנחנו צריכים לשדר בטלוויזיה, להקליט עוד שידור עם כתוביות, עם שפת סימנים?

<אורי פז: בשביל מה?

<אתי בנדלר: אענה לכך.

<אתי בנדלר: אנחנו מדברים על סעיף 4 לחוק העיקרי, התוספת בסופה של פסקה (3).

<אתי בנדלר: התשובות לכך הן כדלקמן: קודם כול, גם היום קיימת דרישה כזאת.

<אתי בנדלר: זו לא דרישה חדשה, גם היום הדרישה הזאת מעוגנת בתקנות שידורי טלוויזיה מהכנסת.

<אתי בנדלר: תקנה 6 לתקנות הקיימת אומרת במפורש: "צוות התיאום ונציגי הגוף המשדר יחליטו על לוח שידורים של הוועדות שדיוניהן ישודרו מדי שבוע בשידור חי או בשידור ראשון שאינו חי".

<אתי בנדלר: עמדנו במשך כל השנים על קיום החובה הזאת, ואני חושבת שעד שהמועצה לא איימה בהטלת קנסות, ואפילו הטילה קנסות על אי-קיום החובה הזאת, החובה הזאת לא בוצעה.

<אתי בנדלר: דבר אחד.

<אתי בנדלר: לא לכל עם ישראל יש נגישות לאינטרנט, ויש עדין אוכלוסייה די רבה שרוצה לראות בטלוויזיה.

אוסאמה סעדי: זה בדיוק הסעיף שאני מדבר עליו.

אוסאמה סעדי: אני חוזר ושואל: מי יקבע איזה שידורים כן ישודרו בטלוויזיה ואיזה שידורים לא ישודרו?

אוסאמה סעדי: איזה ועדות כן ישודרו?

מיקי רוזנטל: המנגנון היום הוא שיש ועדת תיאום של הכנסת.

יואב קיש: יש עורך ערוץ שעובד עם ועדת תיאום, ויש את ועדת הכנסת, שגם יכולה להתקין תקנות.

יואב קיש: זה המנגנון.

אוסאמה סעדי: יש תקנות?

יואב קיש: יש תקנות של ועדת הכנסת.

<אתי בנדלר: יש תקנות שהותקנו - - -

יואב קיש: שאפשר גם לשנות אותן.

<אתי בנדלר: - - - שאומר שצוות התיאום יקבע מדי שבוע, והדבר עובד יפה.

מיקי רוזנטל: זה עובד.

יואב קיש: זה עובד יפה.

אוסאמה סעדי: זו היתה שאלה אינפורמטיבית.

יואב קיש: מאה אחוז, אז זו התשובה.

יואב קיש: אנחנו מצביעים על סעיף 4, כפי שהוקרא.

יואב קיש: מי בעד השינויים?

יואב קיש: מי נגד?

יואב קיש: הצבעה

יואב קיש: נגד – 1

יואב קיש: סעיף 5 נתקבל.

יואב קיש: בעד – 6, נגד – 1, אין נמנעים.

שלי יחימוביץ': אני מגישה רביזיה.

יואב קיש: בסדר.

יואב קיש: תהיה רביזיה, נחליט מתי נעשה אותה.

יואב קיש: כרגע התקבל.

יואב קיש: הלאה, בבקשה.

<אתי בנדלר: זה היה סעיף 5 להצעת החוק, אדוני – תיקון סעיף 4.

יואב קיש: כן, תיקון סעיף 4.

<אתי בנדלר: "הוספת סעיפים 4א ו-4ב.

<אתי בנדלר: אחרי סעיף 4 לחוק העיקרי יבוא: "צילום ושידור של הדובר בישיבות מליאת הכנסת".

<אתי בנדלר: 4א.

<אתי בנדלר: בעת צילום ושידור של ישיבות מליאת הכנסת, ישדר הגוף המשדר את מי שקיבל רשות דיבור מיושב-ראש הישיבה או את יושב-ראש הישיבה כשהוא הדובר; אין בהוראות סעיף זה כדי למנוע מהגוף המשדר לצלם ולשדר במקביל התרחשויות אחרות במליאת הכנסת, במהלך דברי הדובר.

<אתי בנדלר: "

שלי יחימוביץ': נרשם שביקשתי רביזיה?

יואב קיש: רשמנו שביקשת רביזיה, כן.

יואב קיש: מצדי, על כל סעיף את יכולה לבקש רביזיה.

שלי יחימוביץ': ברור שאני יכולה.

שלי יחימוביץ': אני לא צריכה אישור מיוחד להגיש רביזיה.

<אתי בנדלר: אני מציעה לעשות כאן הפסקה ולדון בסעיף 4א המוצע ולאחר מכן בסעיף 4ב החדש.

<אתי בנדלר: אסביר את הדברים.

יואב קיש: אני רוצה להגיד את זה בקצרה, ברשותך.

יואב קיש: לא צריך כל דבר פה להסביר, אנחנו קוראים, אנחנו מבינים.

יואב קיש: אם יהיו שאלות, אז כמובן שנסביר.

יואב קיש: הנושא עלה בעקבות זה שמי שדיבר במליאה והרגיש שמשום מה המצלמה העדיפה דברים אחרים – שיכולים היו להיות מאוד מעניינים, דרך אגב, אני לא פוסל – היתה הרגשה שהדבר הזה פגע בדוברים.

יואב קיש: הרעיון והפתרון שהוצע זה שכדי לאפשר את התנועה במליאה ולא לפגוע בדובר, תהיה בועה שבה הוא עדיין יוכל לשמר את מי שמדבר, ולהראות צילום של כל המליאה.

יואב קיש: אני חושב שזה דבר שמאפשר צילום מליאה ודברים נוספים, ועדיין משאיר את הדובר, שאני חושב שזה גם חשוב לראות את התגובות שלו לדברים שקורים במליאה.

יואב קיש: אנחנו מפסידים הרבה מזה שהמצלמה מפסיקה לסקר את הדובר.

יואב קיש: זו המטרה של הסעיף הזה.

יואב קיש: האם מישהו רוצה להתייחס?

יואב קיש: כן, שלי.

שלי יחימוביץ': אני לא יודעת אפילו איך להתחיל להסביר עד כמה זה שאנחנו יושבים כאן וקובעים הוראות בימוי, עד כמה זה פסול.

שלי יחימוביץ': זה דבר שלמחוקק אין בו חלק.

שלי יחימוביץ': האם תהיה בועה או לא תהיה בועה, האם מראים את הדובר או מראים את ההתרחשות – יואב, חשוב לי שתקשיב לי - - -

שלי יחימוביץ': הדבר שמטריד אותי זה שאני יודעת שאתה מסכים אתי.

יואב קיש: לא, לא מסכים אתך.

יואב קיש: אני חושב שזה סעיף מצוין.

שלי יחימוביץ': אוקיי, בסדר, אז תמחק את המשפט האחרון.

יואב קיש: מחקתי.

שלי יחימוביץ': העובדה שיושבים מחוקקים וקובעים הוראות בימוי לבמאי של ערוץ - ערוץ הכנסת – קובעים את המינון, ובכלל יש התייחסות בגוף החוק לאופן הבימוי של שידור מתוך הכנסת, זה דבר שהוא פסול מעיקרו.

שלי יחימוביץ': כאן בדיוק החריגה והגלישה מהתוויית איזושהי מסגרת שבה יהיה מכרז הוגן לבין שליטה בתכנים ובאופן בימוי, שזה דבר מקצועי לחלוטין.

יואב קיש: טוב.

שלי יחימוביץ': אל תפסיק אותי.

שלי יחימוביץ': נו, באמת.

יואב קיש: שלי, אנחנו בתהליך חקיקה.

יואב קיש: את יכולה להעיר את ההערות.

יואב קיש: אני חושב אחרת ממך.

יואב קיש: הדבר הגיע מתלונות של חברי כנסת ספציפיות לעניין הזה.

יואב קיש: זו דעתך, יש דעה אחרת, כרגע אנחנו מצביעים על הדבר.

יואב קיש: את יכולה להגיש רביזיה.

יואב קיש: יש לך דקה לסיים.

יואב קיש: אנחנו באמצע חקיקה ואני אקטע אותך אחרי דקה.

שלי יחימוביץ': אבל היא הנותנת.

שלי יחימוביץ': אנחנו באמצע חקיקה מאוד משמעותית, ואני מבקשת שתאפשר לי.

יואב קיש: אז אני מאפשר לך במסגרת לוחות הזמנים עוד דקה לסיים.

שלי יחימוביץ': לוחות זמנים של מה?

יואב קיש: של הדיון הזה.

שלי יחימוביץ': אני חושבת שזה לא נכון מבחינה פרלמנטרית.

יואב קיש: אני לא נכנס לדיון.

יואב קיש: יש לך דקה מעכשיו, אני מחכה שתסיימי.

יואב קיש: בבקשה.

שלי יחימוביץ': "אין בהוראות סעיף זה כדי למנוע מהגוף המשדר לצלם ולשדר במקביל התרחשויות אחרות במליאת הכנסת, במהלך דברי הדובר", אבל "בעת צילום ושידור ישדר הגוף המשדר את מי שקיבל רשות דיבור מראש הישיבה כשהוא הדובר".

שלי יחימוביץ': אנחנו יודעים – אנחנו פשוט יודעים, כעיתונאים וכמי שחשים את המציאות הזאת – שמבחינה עיתונאית בסופו של דבר ההתרחשות באולם המליאה, עם כל הכבוד לדובר, היא הרבה יותר חשובה מדברי הדובר.

שלי יחימוביץ': הדוגמה האחרונה היתה עם חנין זועבי.

שלי יחימוביץ': היה אפשר שהמצלמה תמשיך להתמקד עם בועות בפניה של חנין זועבי - - -

יואב קיש: בדיוק.

יואב קיש: זו בדיוק הכוונה, ואז היית רואה גם את התגובות של חנין זועבי למה שקורה.

יואב קיש: זה לא פחות חשוב.

שלי יחימוביץ': והיה אפשר שהערוץ ישדר את האירוע מאוד מאוד חריג, בקנה מידה בין-לאומי, שהתרחש במליאה, שזו החובה המינימלית של ערוץ הכנסת כלפי הצופים בו שמבקשים לדעת מה מתרחש בכנסת.

שלי יחימוביץ': ברגע שאתה מייצר איזה שהוא מכשיר חקיקתי כדי לתת הוראות לבמאי מקצועי, שמביים ויש לו את כושר ההכרעה בזמן אמת מה ההתרחשות שמעניינת את הצופים, הדבר הזה פסול.

שלי יחימוביץ': לכן הבקשה שלי ממך – ואני לא חושבת שזה פוגע כהוא זה במהות של החוק, גם לשיטתך - שלא ניתן במסגרת חקיקה הוראות בימוי, ופשוט להוריד את הסעיף מסדר היום.

יואב קיש: בסדר גמור, שמענו.

יואב קיש: מישהו רוצה להתייחס?

יואב קיש: בבקשה, מיקי.

יואב קיש: אנחנו עוברים להתייחסויות של שלוש דקות.

מיקי רוזנטל: אתם יכולים להצביע על הכול ולגמור את החוק.

מיקי רוזנטל: אין שום בעיה, יש לכם רוב ואתם יכולים לדרוס את הכול.

יואב קיש: חבל, הגענו להסכמות, מיקי, ואתה הלכת - - -

מיקי רוזנטל: דווקא בגלל זה.

יואב קיש: אז למה הצבעת נגד לפני רגע?

מיקי רוזנטל: הצבעת נגד סעיף שביקשתי לגביו הבהרות.

מיקי רוזנטל: אתה רואה שאני מצביע באופן ענייני – אני מצביע על סעיף אחד בעד, סעיף אחר נגד, לפי הבנתי.

מיקי רוזנטל: דווקא בגלל שאנחנו מנסים לעשות את זה בהבנות, ויש חילוקי דעות לא לשם שמיים אלא שיש לאנשים דעות שונות – אז אפשר לא לקיים על זה דיון, להצביע ולגמור.

מיקי רוזנטל: יש פה באמת שאלה שמעלים – יכול להיות שיש דעות אחרות, אני בעצמי מתלבט.

מיקי רוזנטל: גם אני לא יודע, אין לי עמדה חד-משמעית.

מיקי רוזנטל: אני יודע שבאירוע של חנין זועבי, אם אני הייתי הבמאי – ואני מבין משהו בטלוויזיה – הייתי משאיר גם אותה.

מיקי רוזנטל: התמונה הגדולה היא שהיא מדברת ואנשים מתנפלים עליה, זאת התמונה שצריכה להיות משודרת, ולעבור בקאט גם לחברי הכנסת הזועמים וגם לפניה ולתגובותיה.

מיקי רוזנטל: אבל אני באמת לא נכנס לזה כהוראות בימוי, כי אני לא חושב שזה תפקידנו.

מיקי רוזנטל: אם אתה רוצה לקיים את הדיון הזה כזה שאתה מחליט – אז תחליט ותצביע.

יואב קיש: אתה הרי יודע שזה לא מה שעשינו.

מיקי רוזנטל: אני יודע ולכן אני מנומס.

יואב קיש: ישבנו על החוק הזה יחד, ראית את הסעיף הזה, ידעת שהוא חשוב לתפיסתנו לאנשים שהתלוננו על בעיות.

יואב קיש: הסעיף הזה הוא הפשרה שנמצאה.

יואב קיש: בהתחלה היתה הגדרה שמראים רק את הדובר.

יואב קיש: אז אמרנו: נכון, זה לא הגיוני.

יואב קיש: מצד שני, אמרנו שיש חשיבות – מי שבסוף מגיע למליאה ומדבר, וכל אחד מאתנו נמצא במקום הזה, חשוב שישדרו אותו.

יואב קיש: אז מה היתה הפשרה?

יואב קיש: להגיד: אוקיי, תשאירו אותו בבועה וצלמו את המליאה.

יואב קיש: אני לא מבין למה עכשיו - - -

מיקי רוזנטל: לא הבנת מה אני אומר.

יואב קיש: אז עכשיו אנחנו חוזרים חזרה על הסכמות שהשגנו.

מיקי רוזנטל: חבר הכנסת קיש, אני לא אגיד את זה שוב: היה לנו סיכום שבסעיפים שנראים בעייתיים נציע פתרונות – והצענו; ובסעיפים האחרים, שהם סעיפים מקצועיים לגמרי, גם אחרים יוכלו להביע את דעתם.

יואב קיש: ברור.

מיקי רוזנטל: אבל אני חש שאתה מנסה לסיים את זה בלי להקשיב לאנשים, וחבל לי.

מיקי רוזנטל: אני מבטיח לך שאמשיך להצביע באופן ענייני.

מיקי רוזנטל: סעיפים שאני מרגיש שאין שום בעיה אתם – אצביע בעדם; סעיפים שאני חש שאפילו אין ניסוח שלהם או שאני חש שלא פתרנו אותם – אתה אומר בואו נדחה את זה - - -

יואב קיש: עם כל הכבוד, הרי היית בדיונים הקודמים.

מיקי רוזנטל: ההתנהלות שלי עד עכשיו היתה עניינית, והיא תמשיך להיות עניינית, תעשה מה שאתה רוצה.

שלי יחימוביץ': מתי היו עליו דיונים?

יואב קיש: את יודעת מה, אני לא יודע, אולי בתקשורת.

שלי יחימוביץ': אבל אנחנו בוועדת הכנסת.

יואב קיש: גם בוועדה, אני חושב שבאחד הדיונים דיברנו גם על הסעיף הזה.

יואב קיש: מה שסיכמנו ספציפית לנושא הזה – את אומרת שזה הוראות בימוי, אבל אני אומר לך שחברי כנסת הרגישו נפגעים מהעניין הזה, וצריך לתת גם לדבר הזה מקום.

שלי יחימוביץ': אז מה?

שלי יחימוביץ': חברי כנסת נפגעים גם כשמעבירים עליהם ביקורת.

יואב קיש: מיקי, יכול להיות שיש פה שתי גישות שונות.

יואב קיש: יכול להיות שיש פה גישה שאומרת חופש מלא לערוץ בבימוי, ואני מזכיר לך שבארצות-הברית עושה את זה הכנסת עצמה.

מיקי רוזנטל: אבל אמרתי לך שאני לא בטוח לגבי עמדתי.

מיקי רוזנטל: אפילו לא אמרתי את עמדתי המקצועית.

מיקי רוזנטל: אמרתי משהו אחד ואמרתי שלא אגיד אותו עוד פעם.

מיקי רוזנטל: חייבים לגמור את זה היום ולא חשוב מה - - -?

יואב קיש: לא חייבים לגמור את זה היום.

יואב קיש: יש רביזיות, נדון בכל הדברים.

מיקי רוזנטל: אני מדבר אתך עכשיו לגופא - עניינים לגמרי מקצועיים שנוגעים לסעיפי החוק.

מיקי רוזנטל: הרי אף אחד לא עושה פה פיליבסטר.

יואב קיש: אז בוא נסכם שיש פה שתי גישות.

יואב קיש: אני לא יודע איפה אתה, אבל אני יודע להגיד - - -

מיקי רוזנטל: אבל לשמוע את הדעות צריך.

יואב קיש: ברור.

יואב קיש: אני לא יודע איפה אתה ספציפית, לא הבנתי.

מיקי רוזנטל: אני לא בטוח לגבי הסעיף הזה.

יואב קיש: אני יודע להגיד שיש שתי גישות.

יואב קיש: גישה אחת – שלי, סליחה שאני משתמש בך כמייצגת אותה - שאומרת: אל תיכנסו להוראות בימוי.

יואב קיש: תעזבו את זה, זה לא רלוונטי.

יואב קיש: זו דעה אחת.

יואב קיש: יש פה דעה שניה, שאני מאמין בה - אני חושב שראוי שהדובר במליאה, תמיד יישאר מקום שרואים אותו, בין אם זה היושב-ראש שמנהל באותו זמן או דובר שקיבל רשות דיבור או מי שמדבר מהצד בדקה.

יואב קיש: מי שקיבל את רשות הדיבור, לתפיסתי ראוי וצריך שבזמן מליאה יראו אותו.

יואב קיש: יכול להיות שהייתי אתך אם הייתי אומר שאין ברירה, הוא חייב לתפוס את כל המסך ואז אני מפסיד את ההתרחשויות במליאה.

יואב קיש: אבל לא; הציעו פה הצעה, שבעיניי היא מאוד נכונה שמאפשרת שיראו בצורה אמיתית את מה שקורה במליאה, בין אם שמים את הדובר בבועה או שיש מסך מפוצל.

יואב קיש: כך אנחנו משמרים – לתפיסתי, לא לתפיסתך, שאמרת אותה בצורה הכי ברורה.

יואב קיש: אלה שתי הגישות, אני מאמין בגישה הזו, ואני מבקש שנעלה את זה להצבעה ונראה מה חושבים.

רועי פולקמן: משפט אחד.

רועי פולקמן: אני מסכים שסוגיית ה-micromanagement היא מיותרת.

רועי פולקמן: זאת אומרת, לא בימוי, לא פיקוח על אתרי האינטרנט כי אין סיבה.

רועי פולקמן: אנחנו צריכים להגדיר את הגדרות המסגרת והגוף המשדר יפעיל.

יואב קיש: אבל אני אומר לך שזה הגיע בעקבות בעיות שהיו.

רועי פולקמן: מי יפקח על זה, הכנסת?

רועי פולקמן: יו"ר הכנסת יגיד מה מצלמים?

יואב קיש: לא, העורך אחראי על המצלמות, הוא מחליט מה מצלם.

יואב קיש: הוא צריך רק לדאוג שיראו את מי שדובר.

רועי פולקמן: מי יאכוף את הסעיף הזה?

<אתי בנדלר: המועצה.

רועי פולקמן: המועצה תשב ותגיד - - -

יואב קיש: זה לא עובד ככה.

יואב קיש: יש לו הנחיות לא רק בעניין הזה.

יואב קיש: יש לו אלף ואחת הנחיות שהוא חייב לעמוד בהן, וזו עוד אחת.

יואב קיש: אם הוא לא עומד בהן מגיעות תלונות, זה מגיע למועצה, זה הפרה, הוא נענש, הוא מתקן.

יואב קיש: ככה זה עובד.

שלי יחימוביץ': תן ביטוי לרוח הדברים במליאה.

רועי פולקמן: בואו נשים סעיף טוב – יש אותו – שאומר: לשדר בצורה מדויקת ואמינה.

רועי פולקמן: נגיד לו את מי לצלם?

יואב קיש: יכול להיות שבעניין הזה אתה חושב כמו שלי.

יואב קיש: בסדר, אני מבין, אבל אני אומר לך שיש פה שתי גישות.

יואב קיש: לא אחזור עוד פעם על מה שאמרתי.

יואב קיש: בבקשה, חבר הכנסת סעדי.

אוסאמה סעדי: קודם כול, הסעיף מדבר רק על השידורים מתוך ישיבת מליאת הכנסת.

אוסאמה סעדי: אז מה קורה בוועדות הכנסת?

יואב קיש: לא נכנסנו לזה.

אוסאמה סעדי: אז צריך להיכנס.

רועי פולקמן: להיפך.

אוסאמה סעדי: במקום שניתן הוראות את מי לשדר ואת מי לא לשדר - צפיתי בערוץ 99 לפני שהייתי חבר כנסת.

אוסאמה סעדי: עכשיו אני לא צופה כי אין זמן, אני כל הזמן משודרים עכשיו.

אוסאמה סעדי: הייתי יושב, היה הדובר מדבר ויש התרחשויות במליאה והדובר עונה להן.

אוסאמה סעדי: אבל אני לא יודע מה הוא דיבר, כי כל הזמן הפוקוס – זה נכון, בדרך כלל הפוקוס והמצלמה הם על הדובר, אבל הפרוטוקול צריך לשקף את המתרחש.

יואב קיש: הסעיף הזה מאפשר את זה.

אוסאמה סעדי: זה ויכוח ענייני, עזוב אותנו מקואליציה-אופוזיציה.

אוסאמה סעדי: אתה רואה שהדעות חלוקות גם בתוך הקואליציה.

אוסאמה סעדי: אנחנו צריכים לתת משהו כללי.

אוסאמה סעדי: יש ועדת תיאום, יש פיקוח, אם הבמאי סוטה מהמקובל ומהנהוג - אז מעירים לו.

אוסאמה סעדי: אבל פה מדברים על חוק, בחקיקה להיכנס לפרטי פרטים - - -

שלי יחימוביץ': אני רוצה להתייחס.

יואב קיש: לא, שלי.

יואב קיש: לא.

יואב קיש: התייחסת, שמענו אותך.

שלי יחימוביץ': אני מבטיחה לך שזה יהיה 20 שניות.

אוסאמה סעדי: יואב, היועצת המשפטית להגיד לך – חקיקה בדרך כלל לא יורדת לפרטי פרטים, היא קובעת את העקרונות.

יואב קיש: בסדר.

יואב קיש: שלי, קצר.

שלי יחימוביץ': יואב, להתייחסות שלך לכך שהסיבה שהסעיף הזה נכנס לחוק היא תלונות של חברי כנסת.

שלי יחימוביץ': אני רואה את זה בחומרה.

שלי יחימוביץ': חשוב לי לומר את זה וחשוב לי שזה יירשם בפרוטוקול.

שלי יחימוביץ': העובדה שאנחנו משנים חקיקה או מייצרים חקיקה בעקבות תלונות של חברי כנסת שהרגישו שהמצלמה לא מתמקדת על פניהם היא חמורה.

אוסאמה סעדי: יכול להיות שזה לא מעניין בכלל כל מה שהם - - -

שלי יחימוביץ': תן לי לסיים.

שלי יחימוביץ': קיבלתי 20 שניות.

שלי יחימוביץ': חברי כנסת גם לא אוהבים שמבקרים אותם, גם אני לא אוהבת שמבקרים אותי, אני לא אוהבת שהמצלמה לא מתמקדת על הפנים שלי.

שלי יחימוביץ': הייתי רוצה שיהללו וישבחו אותי מבוקר ועד ליל, לא יצחקו לי, לא ילעגו לי ולא ימתחו עלי ביקורת לעולם.

שלי יחימוביץ': עדיין השאיפה הזאת שלי, שבאופן אישי ואנושי היא מובנת אצל כל אדם, אסור לתת לה ביטוי בחקיקה.

שלי יחימוביץ': לכן העובדה - - -

יואב קיש: תודה, שלי.

שלי יחימוביץ': - - - בגלל תלונות של חברי כנסת - - -

יואב קיש: שלי, מספיק.

יואב קיש: בפעם הבאה לא אתן לך את רשות הדיבור.

יואב קיש: תודה, שלי.

שלי יחימוביץ': היא חמורה ביותר.

יואב קיש: תודה.

יואב קיש: אני חושב שבצדק התלונות האלה התקבלו.

יואב קיש: אם יש מקום אחד שבו חבר כנסת מקבל את זכות הדיבור זה במליאה.

יואב קיש: אם חבר כנסת מצפה מערוץ הכנסת כשהוא עולה לדבר, כולל בנאומי הפתיחה שלו, שלפחות יראו אותו – אני מזכיר לך, אנחנו ב-parler, בפרלמנט - שזה המקום שהוא קיבל את רשות הדיבור, זו הזכות שלו, אז אני חושב שראוי, מכובד והוגן שחבר הכנסת יקבל את הבימה.

יואב קיש: זה המקום שבו הוא צריך לקבל את הבמה.

שלי יחימוביץ': גם כשהוא משעמם עד מוות ובאולם קורים דברים הרבה יותר חשובים ומעניינים?

יואב קיש: תודה רבה.

יואב קיש: חברים - - -

אמיר אוחנה: אני רוצה לדעת על מה אנחנו מצביעים.

אמיר אוחנה: קודם כול, מה שאמרת נשמע הגיוני לגמרי; מי שמקבל רשות דיבור – צריך לצלם אותו וצריך לשדר את זה.

אמיר אוחנה: אבל אם אני קורא את הסעיף: "אין בהוראות סעיף זה כדי למנוע מהגוף המשדר - - - "

יואב קיש: נכון.

יואב קיש: הוא יכול לשים אותו בבועה.

אמיר אוחנה: אז אין בעיה.

שלי יחימוביץ': לא צריך את הסעיף הזה.

מיקי רוזנטל: המשמעות היא שאת הראש של הדובר אפשר לשים בחלון קטן - - -?

יואב קיש: נכון.

יואב קיש: הדיון הסתיים, אני מבקש לעבור להצבעה.

יואב קיש: מי בעד התיקון לסעיף 4א?

יואב קיש: בעד סעיף 4א – 6

יואב קיש: נמנעים – אין

יואב קיש: תודה, הסעיף התקבל.

יואב קיש: נא לעבור לסעיף 4ב.

שלי יחימוביץ': אני מבקשת להגיש רביזיה.

יואב קיש: בבקשה.

<אתי בנדלר: "הוראות לעניין המועצה לפי חוק זה 4ב.

<אתי בנדלר: (א) לשם הפעלת סמכויותיה ומילוי תפקידיה לפי חוק זה, תכלול המועצה שני חברים נוספים שהם אנשי ציבור בעלי ידע וניסיון בעבודה הפרלמנטרית, ובכלל זה חבר הכנסת לשעבר או עובד הכנסת לשעבר, אחד מהם ימנה יושב ראש הכנסת, והשני – ראש האופוזיציה.

<אתי בנדלר: (ב) חברי המועצה שמונו לפי סעיף קטן (א) לא ישתתפו בהצבעה אם הם רוב המשתתפים בה, או אם ההצבעה קשורה למכרז לבחירת הגוף המשדר, ואולם אין בהוראה זו כדי למנוע את השתתפותם בישיבות שבהן מתקיימות הצבעות כאמור.

<אתי בנדלר: (ג) ההוראות החלות לפי דין לעניין בדיקת כשירותם והתאמתם של המועמדים לכהונה כחברי המועצה בהתאם להוראות סעיף קטן (א), וכן הוראות סעיפים 6ב(ד), 6ג ו-6ד לחוק התקשורת, יחולו על חברי המועצה שימונו לפי הסעיף הקטן האמור, בשינויים המחויבים ובשינוי זה: בסעיף 6ג(א), בסופו יקראו "ואולם, לא יראו חבר מועצה שמונה לפי הוראות סעיף 4ב לחוק שידורים מהכנסת, התשס"ד–2003, כקשור בעניין העומד לדיון במועצה או בוועדה מוועדותיה בשל כך בלבד שהוא מביא בחשבון גם את ענייני הכנסת או בשל היותו חבר כנסת לשעבר או עובד הכנסת לשעבר.

<אתי בנדלר: "

שלי יחימוביץ': לא הבנתי.

<אתי בנדלר: אסביר בדיוק.

<אתי בנדלר: לתוספת המוצעת להרכב המועצה לשידורי כבלים ולוויין, המונה היום 13 חברים שהממשלה ממנה, מוצע להוסיף שני חברים נוספים.

<אתי בנדלר: בעתיד, ככל שיתקבל חוק השידורים המסחריים ושתי המועצות – המועצה לשידורי כבלים ולוויין והרשות השניה לטלוויזיה ורדיו - יאוחדו, אז שני החברים האלה יהיו חברים נוספים למועצה החדשה שתקום לפי אותו חוק, שגם שם את חבריה ממנה הממשלה.

אוסאמה סעדי: מי המועצה?

<אתי בנדלר: המועצה לשידורי כבלים ולוויין.

שלי יחימוביץ': מוסיפים לה שני פוליטיקאים.

אוסאמה סעדי: אנשים פוליטיים.

אוסאמה סעדי: הפוליטיקאים ממנים אותם.

<אתי בנדלר: ברשותכם, אשלים את ההוראות.

<אתי בנדלר: מה שנאמר בסעיף קטן (ג) הוא שההוראות החלות לפי דין לעניין בדיקת כשירותם והתאמתם של המועמדים לכהן כחברי המועצה – זאת אומרת שני החברים הנוספים - וכן הוראות שחלות לעניין מינוי חברי מועצה לפי חוק התקשורת (בזק ושידורים) יחולו גם לעניין מינוי החברים הנוספים.

<אתי בנדלר: דהיינו, מדובר על הוראות לפי חוק החברות הממשלתיות, וכמובן שאת החברים הנוספים - - -

שלי יחימוביץ': וזה לא היה קיים קודם?

<אתי בנדלר: זה חל על חברי המועצה, אבל עכשיו אנחנו אומרים מפורשות שזה יחול גם על השניים הנוספים שימונו לפי החוק הזה.

שלי יחימוביץ': מה זה אומר?

<אתי בנדלר: זה אומר שהם יצטרכו לעבור את הוועד לבדיקת מינויים בראשות השופטת גילאור.

שלי יחימוביץ': בעודם פוליטיקאים מכהנים?

<אתי בנדלר: לא, לא מדובר על פוליטיקאים.

שלי יחימוביץ': נציגים של פוליטיקאים.

אמיר אוחנה: זה יכול להיות גם מזכירת הכנסת לשעבר.

<אתי בנדלר: נציגים של פוליטיקאים שיכולים להיות - - -

מיקי רוזנטל: זה יכול להיות גם חבר כנסת לשעבר.

<אתי בנדלר: כן.

שלי יחימוביץ': בקיצור, זה מינוי פוליטי.

שלי יחימוביץ': ממש ככה.

<אתי בנדלר: כמו מינוי חברי המועצה במידה רבה, כי אם הממשלה והשרים ממנים היום את חברי המועצה וימנו גם את חברי המועצה המאוחדת אז אפשר לקרוא לזה מינויים פוליטיים.

<אתי בנדלר: כולנו מקווים שהאנשים שימונו לא יהיו אנשים פוליטיים, אבל קטונתי בעניין הזה.

<אתי בנדלר: מכל מקום, כל ההוראות שמדברות, למשל, על איסור ניגוד עניינים יחולו לגביהם.

<אתי בנדלר: ההתאמה שעושים כאן זה לגבי סעיף 6ג(א) בחוק התקשורת.

<אתי בנדלר: זה סעיף שמדבר על חובת גילוי ואיסור התקשרות; כשמדברים על מי שקשור או עשוי להיות קשור בנושא שעומד לדיון אומרים שעצם העובדה שהוא מביא את ענייני הכנסת לא עושה אותו קשור לכנסת לצורך העניין, כי זו בדיוק המטרה של מינוי אותם אנשים, שיהיו בקיאים בתהליכים הפרלמנטריים ויוכלו להביא בפני המועצה את ההיבטים הנדרשים בעניין הזה.

יואב קיש: אני רוצה להתייחס לזה ואחרי זה נעשה דיון.

יואב קיש: ברור שזה סעיף משמעותי, מיקי ואני דיברנו עליו רבות.

יואב קיש: הוא צומצם ממצב שבהתחלה הגדרנו ארבעה חברים – שניים מהיושב-ראש ושניים מיושב-ראש האופוזיציה - לשניים, והם לא יצביעו בתקופת המכרז ועל הזכיין, ולאחר מכן, ההחלטות שלהם לא יכולות להוות רוב.

יואב קיש: זאת אומרת, הם לא אלה שיכתיבו החלטות במועצה.

יואב קיש: למה החשיבות של הדבר הזה ומאיפה זה הגיע?

יואב קיש: זה הגיע מכך שההרגשה, גם בקרב הוועדה הציבורית ואני חושב שגם בקרב צוות התיאום, היתה שעם כל שיתוף הפעולה עם המועצה לכבלים ולוויין יש דברים שהמועצה לכבלים ולוויין לא מצליחה להבין לצרכים הספציפיים של הכנסת.

יואב קיש: שמעתי את כל הנימוקים שאומרים: כן, בערוץ האוכל לא מביאים שפים לוועדה.

יואב קיש: הכול בסדר ויפה, עם כל הכבוד ערוץ האוכל לא משלם על הערוץ.

יואב קיש: אנחנו חושבים שהאינפוט – ואנחנו באמת קוראים לזה "אינפוט" - שמאוזן, אחד מיו"ר הכנסת ואחד מיו"ר האופוזיציה, שני אנשים שנותנים אינפוט עם ניסיון ועם רקע הוא חשוב, הוא בא לאזן.

יואב קיש: הוא לא ישפיע פוליטית על הערוץ כי שמנו את השלייקעס - שלא יהיו בתקופת בחירת הזכיין ולא יכתיבו רוב - אבל ישמעו את דעתם ותהיה להם היכולת להשפיע ולהצביע.

יואב קיש: צמצמנו את זה כך לפי דרישתו של מיקי רוזנטל.

יואב קיש: אני חושב שהפשרה הזאת שהגענו אליה היא בהחלט ראויה.

יואב קיש: בבקשה, חבר הכנסת אוסאמה סעדי.

אוסאמה סעדי: אני מסכים לנוסח, רק הייתי מבקש להוסיף שהם "אנשי ציבור בעלי ידע וניסיון בעבודה הפרלמנטרית", אבל גם בתקשורת כי אנחנו מדברים על ערוץ תקשורת.

מיקי רוזנטל: זה נראה כאילו תפרתי לעצמי תפקיד...

אוסאמה סעדי: לא, חס וחלילה.

יואב קיש: מה זה בתקשורת?

יואב קיש: חבר כנסת לשעבר – אני סתם לוקח דוגמה – הוא עם רקע בתקשורת?

<אתי בנדלר: מומחים לתקשורת יש במועצה.

אוסאמה סעדי: אז אני מבקש להוריד את העניין הזה של חבר הכנסת לשעבר ועובדי כנסת לשעבר.

אוסאמה סעדי: אין לי בעיה אם זה אחד יושב-ראש הכנסת ואחד יושב-ראש האופוזיציה, אז הם יבחרו.

אוסאמה סעדי: אבל לא הייתי רוצה לתת עדיפות לעובד הכנסת לשעבר.

אוסאמה סעדי: שהוא יבחר את מי שהוא רוצה, בתנאי שהוא איש ציבור בעל ידע וניסיון.

אוסאמה סעדי: למה לתת עדיפות לעובד כנסת לשעבר?

שלי יחימוביץ': יש עדיפות?

יואב קיש: אין עדיפות.

יואב קיש: זו אפשרות.

יואב קיש: רק כדי שלא יגידו אחרי זה שהם לא יכולים.

יואב קיש: אני לא רואה בזה בעיה.

אוסאמה סעדי: למה הם לא יכולים?

אוסאמה סעדי: כמו שאתה אומר אנשי ציבור בעלי ידע.

יואב קיש: עוד מישהו רוצה להתייחס?

שלי יחימוביץ': אני רוצה להבין מה הכוונה "לא ישתתפו בהצבעה אם הם רוב המשתתפים בה.

שלי יחימוביץ': " אם קול אחד של נציג הפוליטיקאים יכול להטות את ההצבעה לכאן או לכאן והשני לא נמצא?

יואב קיש: נגיד שני הנציגים הגיעו לדיון, ובדיון סך כול החברים זה מתחת לחמישה, זה אומר שהם לא יכולים להשתתף בהצבעה.

יואב קיש: זאת אומרת, צריך לפחות שלושה בעלי זכות הצבעה אחרים.

יואב קיש: זאת הכוונה.

אוסאמה סעדי: שהם לא יהיו המחליטים.

שלי יחימוביץ': השאלה שלי היתה אחרת.

שלי יחימוביץ': אין להם רוב, רק אחד הגיע מהנציגים של הפוליטיקאים - - -

<אלידור בליטנר: זאת שאלת קוורום.

יואב קיש: שלי, מה השאלה?

יואב קיש: לא הבנתי.

שלי יחימוביץ': אם מגיע רק אחד, לא שניים, זה לא רוב, אבל בהצבעה הוא יכריע?

יואב קיש: אז הוא יכריע, אין בעיה.

יואב קיש: אם יש איזון במועצה – חמישה חושבים X וחמישה חושבים Y והוא הקול ה-11, אז הוא יכריע.

יואב קיש: כן, חד-משמעית.

יואב קיש: עוד שאלה?

אוסאמה סעדי: אני רוצה לשמוע את מיקי, למה הוא הכניס את העניין הזה.

יואב קיש: הוא לא הכניס.

יואב קיש: הוא הוריד את זה מארבעה.

יואב קיש: בבקשה, מיקי.

מיקי רוזנטל: באופן כללי לא אהבתי את המלצת הוועדה הזאת.

מיקי רוזנטל: באופן כללי, אני חושב שפוליטיקאים, כשהם דוחפים את ידיהם לתקשורת, התוצאה היא עגומה – ראו ערוץ 1, ראו דברים אחרים.

מיקי רוזנטל: לכן, בבחינת הרע במיעוטו הורדנו את זה מארבעה לשניים; בבחינת הרע במיעוטו הם מנטרלים זה את זה לכאורה, בגלל שזה נציג אופוזיציה וקואליציה; ובהנחה שהם אנשי מקצוע הגונים הם ידונו לעניין ותהיה פחות השפעה פוליטית.

מיקי רוזנטל: לא אפשרנו להם להשתתף במכרז, שזאת החלטה קריטית ודרמטית, זהות הזוכה במכרז, כדי שלא יהיה, חלילה, אחר כך זיקה בין הון-שלטון וכל מיני דברים שאנחנו חוששים מהם.

מיקי רוזנטל: הדבר האחרון הוא, שקבענו פה כלל שהם לא יכולים שניהם להיות רוב מכריע בוועדה.

מיקי רוזנטל: יש קוורום מחייב במועצה בהחלטות שונות, והם לא יכולים להוות את הרוב.

מיקי רוזנטל: זה מנטרל את רוב אי-הנוחות שיש לי מהעניין, ויש לי.

מיקי רוזנטל: יחד עם זה, יש משקל מסוים למה שנאמר פה, וגם בהמלצות הוועדה הרעיון היה לטייב את איכות ההחלטות, בגלל שהנושאים הפרלמנטריים יש להם סוג מומחיות וידע נדרש קודם הם יכולים לתרום לאיכות ההחלטות ולפחות לרקע.

מיקי רוזנטל: לכן האיזון הזה, עם השלייקעס ששמנו, נראה לי סביר.

מיקי רוזנטל: בעולם אידיאלי הייתי מוותר על זה בכלל, אבל כאמור, אני חושב שההגבלות ששמנו על זה ממזערות את הנזק.

יואב קיש: תודה.

יואב קיש: לצאת מהנחה שהמינויים של השרים או הממשלה לוועדה אינם פוליטיים ויושב ראש האופוזיציה או הקואליציה כן פוליטיים – אני לא יודע.

יואב קיש: אני מדבר פה על מינויים.

יואב קיש: אמרנו שהמטרה היא להקטין מצד אחד את ההשפעה המכרז, ועשינו את זה, ומצד שני שישמעו את דעתם ושהיא תהיה רלוונטית בנושא הערוץ עצמו.

יואב קיש: בבקשה, רוברט.

יואב קיש: נצביע על הסעיף זה ואז נעצור, כי ב-10:30 יש לנו נושא חדש.

יואב קיש: אמרתי לעותרים להגיע ב-10:30.

אחמד טיבי: מתי ההצבעה על הסעיף הזה?

יואב קיש: את זה נעשה עוד עכשיו, ולאחר מכן הדיון ימשיך, אז בבקשה לא לעזוב.

רוברט אילטוב: הסוגיה שמדברת על הגבלות על אנשים פוליטיים או חברי כנסת לשעבר, זה פוגע בשוויון ההצבעה של אותם חברים בתוך הוועדה.

רוברט אילטוב: אנחנו צריכים להחליט - או שיהיו שם פוליטיקאים או שלא יהיו שם פוליטיקאים.

רוברט אילטוב: לא יכול להיות שאם הוא פוליטיקאי אז היכולת שלו להצביע ולהשפיע נחותה יותר מכל חברי הוועדה האחרים.

רוברט אילטוב: זה לא מקובל, לדעתי זה לא נכון.

רוברט אילטוב: יש ועדות הרבה יותר חשובות מהוועדות האלה ששם נמצאים פוליטיקאים ויש להם אותה זכות הצבעה והם משפיעים בדיוק כמו כל אחד אחר.

רוברט אילטוב: אם החלטנו לשים שם פוליטיקאים – אחד מהקואליציה ואחד מהאופוזיציה – אז שיהיו להם את אותן הסמכויות ואותן הזכויות כמו לכל חבר ועדה; אם החלטנו לא לשים – אז לא לשים, זה בסדר גמור.

רוברט אילטוב: אבל לא יכול להיות שאנחנו אומרים שהגוף הפוליטי ביותר במדינת ישראל, שזה הכנסת, יהיה סטרילי מפוליטיקאים.

יואב קיש: לא אמרנו סטרילי.

רוברט אילטוב: אנחנו צריכים להחליט אם יהיו פוליטיקאים או לא יהיו פוליטיקאים או אנשים פוליטיים, לא משנה מה ההגדרה.

רוברט אילטוב: אם נחליט שלא יהיו – אז לא יהיו; אם נחליט שיהיו – אנחנו לא צריכים לפגוע בזכות ההצבעה שלהם.

אמיר אוחנה: אגב, יכול להיות שזה תיאורטי.

אמיר אוחנה: יש בכלל ישיבות מועצה עם שניים-שלושה חברים או שכל ישיבות המועצה - - - ?

יואב קיש: לא משנה.

יואב קיש: השאלה היא ההשפעה.

רוברט אילטוב: זכות ההצבעה צריכה להיות שוויונית לכל חבר בוועדה הזאת.

רוברט אילטוב: לא יכול להיות שבגלל שהוא צבוע כפוליטיקאי הוא נחות.

מיקי רוזנטל: לכל קוורום שמחליט בעניינים של תקשורת, לפוליטיקאים ולאנשים עם זיקה פוליטית אסור בכלל להיבחר – ברשות השידור, ברשות השניה.

מיקי רוזנטל: אסור להם בכלל להיות שם, בכל החוקים שחוקקנו במדינת ישראל אסור להיות שם.

מיקי רוזנטל: פה אנחנו מאפשרים להם להיות, אז צריך להגביל אותם.

רוברט אילטוב: אתה מאפשר כדי לאזן את הדברים, כי אתה אומר שיש פה נושאים מקצועיים ויש פה נושאים פוליטיים ואתה מכניס לשם את הפוליטיקאים, בדיוק כמו שהמחוקק עשה בוועדה למינוי שופטים.

רוברט אילטוב: יש שם פוליטיקאים, הקול שלהם נחות?

רוברט אילטוב: לא, הוא אותו דבר.

מיקי רוזנטל: זה משהו אחר.

רוברט אילטוב: לצורך הוועדה, הם חברי ועדה לכל דבר ועניין.

רוברט אילטוב: אתה לא יכול לעשות שלחבר אחד יש קול רגיל - - -

אמיר אוחנה: אגב, בוועדה למינוי שופטים יש מינימום שצריך בשביל למנות שופטים.

נורית קורן: זה קוורום להצבעה.

אמיר אוחנה: זה אותו נושא.

מיקי רוזנטל: אמיר צודק לגמרי.

אמיר אוחנה: לא יכול להיות מצב שרק פוליטיקאים יבחרו את השופטים.

מיקי רוזנטל: הדוגמה שנתת מוכיחה - - -

רוברט אילטוב: אז אם צריך קוורום, שיהיה קוורום.

יואב קיש: רוברט, במידה מסוימת אני חושב כמוך, אבל פה עשינו פשרות ואני מסביר לך שאין מה לעשות.

רוברט אילטוב: אבל אתה לא יכול לקחת חבר ועדה - - -

יואב קיש: אני כן יכול.

יואב קיש: יש אמת בדבריך, אני מבין את ההיגיון שלך ואני יכול להגיד לך שבמידה מסוימת אני גם מחובר אליו.

יואב קיש: אני חושש פחות מהסיטואציה שמישהו ינסה להשפיע באג'נדה פוליטית, כי אני מסכים אתך שברגע שאדם מגיע ויש לו תפקיד ממלכתי - אני אולי נאיבי, אבל שם אני נמצא.

יואב קיש: אני חושב שזה מינוי ממלכתי וכך ראוי שיהיה, בין היה פוליטיקאי בעבר ובין אם לא.

יואב קיש: אבל מצד שני, בא מיקי ידידי, ואני אומר לך שהיה ויכוח ארוך ונוקב ובסוף הגענו לפשרה הזאת.

יואב קיש: גם לי היה קשה עם זה, אבל - - -

שלי יחימוביץ': הפשרה הזאת היא לא על דעתי.

יואב קיש: אני יודע.

יואב קיש: לא על דעתך ולא על דעת רוברט.

רוברט אילטוב: אנשי תקשורת מקצועיים שיהיו שם, אין להם אג'נדה פוליטית?

יואב קיש: בגלל זה אני אומר - - -

רוברט אילטוב: אז אתה תיתן לו פחות זכויות הצבעה - - - ?

יואב קיש: רוברט, תראה מה קורה פה.

יואב קיש: אתה מייצג, לצורך העניין, את דעתי, שלי באה מהצד של מיקי.

יואב קיש: באנו לאיזושהי מתכונת שלא מקובלת במאה אחוז על כל אחד, אבל היא באה לפתור את העניין ולייצר דרך ביניים.

יואב קיש: זה מה שקרה פה.

יואב קיש: אני מסכים עם מה שאתה אומר, אבל צריך להבין גם שלצד השני יש דרישות ואג'נדה שבאה אולי מאמונות אחרות.

יואב קיש: בנינו פה משהו, עם כל הכבוד, שהוא לא מאה אחוז לתפיסת אף אחד מהצדדים, אבל הוא מאוזן.

<אלידור בליטנר: גם נציגי הממשלה מבקשים להגיב.

רוברט אילטוב: אנשי התקשורת המקצועית, יש להם בדרך כלל אג'נדות אחרות, מה לעשות.

רוברט אילטוב: אז מה, אתה מגביל אותם?

<אתי בנדלר: מדברים כאן על אנשים פוליטיים, וזו לא הפרשנות הנכונה של הסעיף הזה, אני חייבת להעיר.

יואב קיש: אז מה הפרשנות?

<אתי בנדלר: מדובר על מינויים שנעשים – נכון – על-ידי יושב-ראש הכנסת ועל ידי יושב-ראש האופוזיציה, אבל שהדגשתי, אותו מינויים יצטרכו לעבור את ועדת גילאור שבודקת, בין היתר, חשש לניגוד עניינים, בודקת קיומם של כישורים מיוחדים, אם למועמד יש זיקה אישית עסקית או פוליטית לממנה - - -

אמיר אוחנה: אז את דווקא מחזקת מה שרוברט אומר.

אמיר אוחנה: אם הם עברו את כל - - -

<אתי בנדלר: אני לא מביעה עמדה לגבי התוספת, אם היא נכונה או לא נכונה.

<אתי בנדלר: אני רוצה להגיש שלא מדובר במינוי פוליטי, הם יעברו הרבה מסננות.

<אלידור בליטנר: גם נציגי הממשלה מבקשים להגיב.

<אלידור בליטנר: לא נוכל לקבל זכות דיבור?

שלי יחימוביץ': אני מבקשת - - -

יואב קיש: שלי, את דיברת.

שלי יחימוביץ': לא על הסעיף הזה.

שלי יחימוביץ': אתה פשוט לא נותן לי לדבר.

יואב קיש: אני לא נותן לך לדבר?

יואב קיש: את יודעת שאת חברת הכנסת שדיברה הכי הרבה?

יואב קיש: את יכולה להגיש רביזיה, כפי שעשית גם קודם.

יואב קיש: דיברת גם לסעיף הזה, ואני מבקש עכשיו להצביע.

שלי יחימוביץ': סליחה, אני לא דיברתי על הסעיף הזה.

יואב קיש: את יודעת מה?

יואב קיש: יש לך דקה לדבר.

יואב קיש: בבקשה, דקה.

יואב קיש: אני חושב שכן דיברת, אבל לשם מניעת ספק.

יואב קיש: בבקשה, זכות הדיבור שלך.

שלי יחימוביץ': אנשים דיברו עכשיו שבע דקות ולא הפסקת אותם, ובשניה שאני - - -

יואב קיש: שלי, זכות הדיבור שלך, לדקה.

שלי יחימוביץ': אני רוצה, בהקשר של הסעיף הזה, לשתף אתכם בניסיון שלי עד לפני עשר שנים, כעיתונאית.

יואב קיש: שלי, יש לך דקה.

יואב קיש: אנחנו לא נכנסים לסיפורי היסטוריה.

יואב קיש: אחתוך אותך בעוד דקה מעכשיו.

שלי יחימוביץ': למה?

יואב קיש: כי ככה הדיון מתנהל פה מההתחלה.

יואב קיש: את כל הזמן מדברת, את כל הזמן מגישה רביזיות.

יואב קיש: עם כל הכבוד, יש לך דקה אחרי שכבר דיברת, ותגישי רביזיה.

יואב קיש: בבקשה.

שלי יחימוביץ': אני רוצה לספר לכם, כמי שעבדה גם בשידור ציבורי וגם בשידור מסחרי, שברגע שיש פוליטיקאי או מישהו שממונה על-ידי פוליטיקאי באופן ישיר – וכאן זה הכי חמור; אתי, דיברת על ניגוד עניינים, אבל ניגוד העניינים האינהרנטי הגדול ביותר, בעצם המינוי של נציג בוועדה בידי פוליטיקאי, פרסונה אחת, הוא ניגוד העניינים שהוא חייב לאותו פוליטיקאי שמינה אותו.

שלי יחימוביץ': אני מכירה את הלחץ מתוך המערכת הפוליטית על שידור ציבורי וגם מתוך המערכת הפיננסית על שידור מסחרי.

שלי יחימוביץ': ואני אומרת לכם שזה לחץ שהוא מצמית והוא משבש את השיקולים העיתונאיים, והוא משליט דיקטט שהוא לא הגיוני והוא לא סביר.

שלי יחימוביץ': אסור לפוליטיקאים או לנציגיהם לשבת בגוף כזה.

שלי יחימוביץ': כאן הזיקה היא ישירה, כי אם ראש האופוזיציה - - -

יואב קיש: תודה, שלי.

יואב קיש: זכות הדיבור כבר נסתיימה.

יואב קיש: לא, סיימנו.

יואב קיש: שלי, את רוצה שאני אוציא אותך?

שלי יחימוביץ': לא, אני רוצה שתיתן לי לדבר.

יואב קיש: את לא מדברת עכשיו יותר.

שלי יחימוביץ': אתה פשוט סותם לי את הפה.

יואב קיש: אז אני סותם את הפה ואת יכולה לבדוק את הפרוטוקול – כמה זמן דיברת.

<אלידור בליטנר: אני נציגת משרד המשפטים.

<אלידור בליטנר: אני גם יכולה, בבקשה, להעיר הערה?

יואב קיש: אנחנו עכשיו מצביעים.

שלי יחימוביץ': נציגת משרד המשפטים, סליחה.

יואב קיש: אנחנו מצביעים עכשיו.

יואב קיש: יש לך דקה להציג את עמדתך.

יואב קיש: בבקשה.

<אלידור בליטנר: בסעיף הקודם שהצבעתם עליו, לוועדת הכנסת יש סמכות לקבוע מדיניות בתקנות.

<אלידור בליטנר: יש גם את ועדת התיאום, שמתאמת בין הגורם המפקח – הוא המועצה – לבין הכנסת.

<אלידור בליטנר: לגורם המפקח יש מומחיות ברגולציה על שידורים.

<אלידור בליטנר: החלופה שאני מציעה - תרחיבו את הסמכויות של הכנסת כשהיא קובעת את המדיניות שלה.

<אלידור בליטנר: זה לא נכון להכניס כאן גורמים שיש שאלה לגבי מה תהיה דרך המינוי שלהם לתוך המועצה.

<אלידור בליטנר: אני מבינה שחוק החברות הממשלתיות יחול, אבל כתוב כאן שהוא יחול בשינויים המחויבים.

<אלידור בליטנר: מה הם השינויים המחויבים?

<אלידור בליטנר: האם זיקה פוליטית תתאפשר כאן?

<אתי בנדלר: אנחנו יודעים שהפרשנות המקובלת ל"בשינויים המחויבים" זה שינויים טכניים, ואם את רוצה להציע שינויים קונקרטיים, אשמח לקבל כל הצעה.

<אלידור בליטנר: החשש שלי הוא חשש במישור ההרחקה של הפוליטיקה - - -

אמיר אוחנה: אני חושב שהסעיף הזה הוא פרי של איזונים של כל מה שנאמר.

יואב קיש: סליחה, אלידור.

יואב קיש: דקה הסתיימה.

יואב קיש: שמענו את דעת משרד המשפטים.

שלי יחימוביץ': שמענו גם את הנימוק.

יואב קיש: שמענו גם את היועצת המשפטית.

יואב קיש: שלי, אני מבקש לא להפריע.

יואב קיש: די.

שלי יחימוביץ': אי אפשר גם - - -?

יואב קיש: לא.

יואב קיש: אני עכשיו מדבר, אם לא שמת לב.

יואב קיש: אתה שם לב שאתה נוהג כלפי באלימות ובסתימת פיות?

יואב קיש: אתה שם לב לזה?

יואב קיש: אתה רוצה לבדוק כמה זמן דיברתי?

יואב קיש: כן.

יואב קיש: את בהחלט מוזמנת לבדוק כמה זמן דיברת.

שלי יחימוביץ': כן, אז תבדוק.

שלי יחימוביץ': אתה פשוט לא נתת לי אפילו להשלים חלקיק של משפט.

יואב קיש: אגיד לך למה, כי את מסתכלת בצורה מאוד חד-צדדית ואת לא שמה לב כמה פעמים אני מדבר ואת קוטעת אותי, את לא שמה לב כמה פעמים את מוציאה משפט באמצע שאחרים מדברים.

יואב קיש: אני מבקש ממך עכשיו לחכות - - -

שלי יחימוביץ': זה פשוט לא נכון.

שלי יחימוביץ': היה כאן דיון ארוך ביותר שלא התערבת, נתת לו להתנהל.

שלי יחימוביץ': אתה לא נותן לי להוציא מילה אחת מהפה.

שלי יחימוביץ': מילה.

יואב קיש: שלי, הוא התחיל אתך.

יואב קיש: אני מזכיר לך שאת אמרת שיש לך שאלה מה הרכב המועצה.

יואב קיש: את התחלת ודיברת.

שלי יחימוביץ': זה לא מה שעושים במסגרת חקיקה, סליחה?

שלי יחימוביץ': זה לא נהוג במסגרת חקיקה?

שלי יחימוביץ': אני עשר שנים מחוקקת, לא ראיתי עוד דבר כזה.

שלי יחימוביץ': בשירות מי - - - ?

יואב קיש: עם כל הכבוד, אני יכול לבדוק את הפרוטוקול, כולל הישיבה הקודמת, כמה זמן את דיברת.

שלי יחימוביץ': קדימה, תבדוק את הפרוטוקול.

יואב קיש: בסדר, זה מה שנעשה.

יואב קיש: לא היית פה כנראה, כי היא דיברה על זה.

יואב קיש: רועי, אני רוצה לסכם.

יואב קיש: אנחנו עוברים לנושא הבא תיכף.

יואב קיש: אנחנו מעלים את הסעיף הזה להצבעה, זה הסעיף שעליו דיברנו.

יואב קיש: אני חושב שהוא מהווה איזון – ראינו את דעתה של שלי, ראינו את דעתו של רוברט.

רועי פולקמן: הוא שיפור גדול, רק יש פה סוגיה שקשורה - - -

יואב קיש: תיכף נדבר על זה, רועי.

יואב קיש: אני מבקש לא לקטוע.

יואב קיש: מה כל כך קשה להקשיב רגע?

יואב קיש: אני חוזר עוד פעם לעניין, אני רוצה לסכם את זה ואחרי זה תהיה גם ההבהרה הנדרשת של אתי, היועצת המשפטית.

יואב קיש: הנושא מאוד רגיש, אני מבין את הרגישות.

יואב קיש: הוא מכיל, בעיניי לפחות, איזונים ושילוב של שתי התפיסות, שאולי הן שונות במהותן אבל שתיהן תפיסות עולם לגיטימיות.

יואב קיש: יש פה איזון בעניין הזה.

יואב קיש: שמענו את משרד המשפטים.

יואב קיש: כל הסעיף הזה הוא בליווי של היועצת המשפטית של הוועדה, עם השינויים הנדרשים.

יואב קיש: עכשיו אני מבקש, אתי, שתתני הבהרה לחבר הכנסת פולקמן במה מדובר.

<אתי בנדלר: משמעות של שינויים מחויבים בהקשר הזה, כפי שאנחנו מבינים אותו, אלה שינויים בעיקר טכניים שנדרשים, למשל, כשכתוב "שר שממנה"; כאן זה יהיה "יושב-ראש הכנסת או ראש האופוזיציה, לפי העניין".

<אתי בנדלר: אלה שינויים טכניים שנובעים מכך שמדובר בגורמים אחרים.

<אתי בנדלר: זו ההבנה שלנו לגבי "שינויים מחויבים".

<אתי בנדלר: זו תיבה שנמצאת הרבה מאוד בחקיקה.

<אתי בנדלר: יש מקרים שמפרטים בדיוק, שיודעים מה הם אותם שינויים, אבל כשלא יודעים ורוצים לוודא שהפרשנות תהיה לא פרשנות מילולית דווקא, אם הפרשנות המילולית איננה מתאימה למטריה שבה מדובר, אז אומרים: זה שינוי מחויב.

יואב קיש: תודה רבה.

יואב קיש: אנחנו עוברים - - -

שלי יחימוביץ': מה עמדתך ביחס למשרד המשפטים?

<אתי בנדלר: אני לא רואה כאן בעיה משפטית.

יואב קיש: אוקיי.

יואב קיש: תודה רבה.

יואב קיש: אנחנו עוברים להצביע על הסעיף.

<אלידור בליטנר: - - - בחוק ברית המועצות יש ועדות איתור, שעובדים עליהן עכשיו בוועדת הכלכלה כדי לייצר הרחקה.

יואב קיש: ממילא נגיש רביזיה על הסעיף הזה.

יואב קיש: מן הסתם תהיה רביזיה על הסעיף הזה.

שלי יחימוביץ': ברביזיה לא דנים לגופו של עניין.

שלי יחימוביץ': רביזיה היא לא תשובה מתאימה לנראות ולדיון על - - -

יואב קיש: שלי, דנו מספיק בסעיף.

יואב קיש: אני בהחלט חושב שהיה דיון ממצה, וגם שמענו את דעתה של היועצת המשפטית של הוועדה.

שלי יחימוביץ': אני מבקשת להגיד עוד משפט אחד.

יואב קיש: אני לא מסכים כרגע.

יואב קיש: אנחנו מביאים את הסעיף להצבעה.

שלי יחימוביץ': אני רוצה שיירשם שאתה לא נותן להגיד את עמדתי.

שלי יחימוביץ': אתה מנהל את הדיון הזה באופן דמוקרטי - - -

יואב קיש: בסדר.

יואב קיש: יירשם שאחרי כל הפעמים שדיברת, שעדיין לא הרגשת שדיברת מספיק.

שלי יחימוביץ': - - - ולא מאפשר דיון מהותי בחוק.

יואב קיש: אני מעלה להצבעה את הוספת הסעיפים, אחרי סעיף 4.

שלי יחימוביץ': אני תוהה מי דוחק בך להעביר את החוק הזה כל כך מהר.

שלי יחימוביץ': אני מבקשת לדעת מי דוחק בך להעביר את החוק במהירות כזאת.

שלי יחימוביץ': אדוני יושב-ראש הוועדה, ממי קיבלת הנחייה להעביר את החוק באופן כל כך מהיר, כאילו מדובר - - - ?

יואב קיש: שלי, את רוצה לצאת?

יואב קיש: מי בעד הסעיף?

יואב קיש: מי נגד?

שלי יחימוביץ': לא, אני רוצה לומר את עמדתי.

שלי יחימוביץ': בעד הסעיף – 9

שלי יחימוביץ': נמנעים – אין

יואב קיש: בעד – תשעה, נגד ארבעה, אין נמנעים.

יואב קיש: הסעיף התקבל, תודה.

יואב קיש: מישהו רוצה להגיש רביזיה?

<קריאה: רביזיה.

יואב קיש: אוקיי, רביזיה.

שלי יחימוביץ': גם אני מגישה רביזיה.

יואב קיש: אנחנו ממשיכים לסעיף הבא.

יואב קיש: כל מי שהיה פה בדיון על ערוץ הכנסת – לאחר שהדיון יסתיים נמשיך בדיון על ערוץ הכנסת.

שלי יחימוביץ': עד כדי כך?

שלי יחימוביץ': ממש השמיים נופלים, דחיפות איומה.

שלי יחימוביץ': מקבלים אישור מיוחד לדון בחוק כזה.

שלי יחימוביץ': בושה וחרפה.

שלי יחימוביץ': בושה וחרפה.

חוק יסוד: חברים, אני אוציא.

חוק יסוד: מי שיפריע וידבר ייצא החוצה.

חוק יסוד: אני מבקש שקט באולם.

חוק יסוד: הבנתי שבמהלך הדיונים טענו חברי הכנסת יעל גרמן, מיכל רוזין ואוסאמה סעדי כי מדובר בנושא חדש על כל הגרסאות שלא היו חלק מנוסח הצעת חוק היסוד והצעת חוק הכנסת שעברו קריאה ראשונה.

חוק יסוד: לפי סעיף 85ב אנחנו דנים בעניין בוועדת הכנסת.

חוק יסוד: אני רואה פה גם את יושב-ראש ועדת החוקה.

חוק יסוד: אתן קודם לנציג הטוענים.

חוק יסוד: אוסאמה, בבקשה.

מיכל רוזין: אוסאמה יתחיל.

יואב קיש: אוסאמה יתחיל.

יואב קיש: ניתן לכל דובר שלוש דקות להציג את דבריו.

יואב קיש: בבקשה.

אוסאמה סעדי: אדוני היושב-ראש, חברי חברי הכנסת, אנחנו סבורים שהנושא והצעת החוק הסופית שאושרה בוועדת החוקה לקריאה שניה ושלישית אתמול היא נושא חדש, ולא רק נושא חדש אלא אבו-אבוה של הנושא החדש.

אוסאמה סעדי: המילה "הדחה", אדוני היושב-ראש וחברי חברי הכנסת, פעם ראשונה שהשתמשו בה אתמול בנוסח הסופי.

אוסאמה סעדי: לפני זה לא היתה המילה "הדחה".

מיקי רוזנטל: לא רק זה, במהלך הדיונים בכל פעם שאמרנו "הדחה" אמרו: לא לא, זה לא הדחה, זה השעיה.

מיקי רוזנטל: התעקש היושב-ראש - - -

יואב קיש: חברים, לא להפריע לו.

יואב קיש: הוא יודע לייצג את דבריו.

אוסאמה סעדי: יושב-ראש ועדת החוקה, חברי סלומינסקי, כל הזמן דיבר על השעיה, והשעיה יכולה להיות בלתי מוגבלת זמן.

אוסאמה סעדי: זה הנוסח המקורי של הצעת החוק.

אוסאמה סעדי: צריך לזכור שמדובר לא בהצעת חוק פרטית ולא בהצעת חוק ממשלתית, זו הצעת חוק כביכול מטעם הוועדה.

אוסאמה סעדי: כל הזמן התלוננו, והגשנו תלונות ומכתבים גם ליועץ המשפטי לכנסת, גם ליו"ר הכנסת, שאנחנו לא נוכל להגיש הסתייגויות כל עוד שאנחנו לא מקבלים נוסח סופי.

אוסאמה סעדי: השעטנז הזה, שנתנו לנו עשר גרסאות בעשרה נושאים והיינו צריכים להגיש הסתייגויות עוד לפני שיאושר הנוסח הסופי, זה בלתי מובן ולא מתקבל על הדעת שנעבוד בשיטה כזאת, שנגיש הסתייגויות על כל מיני נושאים.

אוסאמה סעדי: בסוף היום, ממש לפני שנתחיל לנמק את ההסתייגויות ולהתייחס לנושאים השונים, בא יושב-ראש הוועדה ואומר: אנחנו בקואליציה החלטנו לקבל שלוש הסתייגויות מתוך שלל הנושאים שהצעתם.

אוסאמה סעדי: ואז הוא אמר:

אוסאמה סעדי: החלטנו לקבל את הנושא של הדחה ולא השעיה.

אוסאמה סעדי: הוא ינמק את זה, ותיכף נשמע ממנו: הצעתם את זה בהסתייגויות ואנחנו החלטנו, עם יושב-ראש הקואליציה חברי הנכבד ביטן, שקיבלנו את ההסתייגויות שלכם.

אוסאמה סעדי: זה לא שאמרנו שאנחנו רוצים הדחה.

אוסאמה סעדי: מכיוון שהיו כמה נושאים - - -

דוד ביטן: הגשתם הסתייגות על זה.

יואב קיש: תודה, אוסאמה.

יואב קיש: נא לסיים, בבקשה.

יואב קיש: דברים אחרונים.

מיקי רוזנטל: ניסן התעקש שלא נשת

מיקי רוזנטל: מש במילה "הדחה", לא אנחנו.

מיכל רוזין: זו פעם ראשונה שזה נושא חדש - - -

יואב קיש: מיכל, לא יהיו קריאות ביניים.

<קריאה: גם לא מצד היושב-ראש?

מיכל רוזין: אבל הוא מדבר אלינו.

יואב קיש: דוד, בלי קריאות ביניים.

יואב קיש: אתם לא נותנים לאוסאמה לסיים.

יואב קיש: בבקשה.

אוסאמה סעדי: אני רוצה לסכם ולהתכנס.

אוסאמה סעדי: פעם ראשונה - ואתם יכולים לחזור לכל הצעות החוק המקורי וכל הדיונים – זו פעם ראשונה שהשתמשו במילה "הדחה".

אוסאמה סעדי: הם הצביעו נגד ההסתייגות על ההשעיה; החוק מדבר על השעיה, ברגע שהיתה השעיה לשלושה חודשים או השעיה לתקופת זמן מוגבלת – הקואליציה הצביעה.

אוסאמה סעדי: נגד.

יואב קיש: תודה.

יואב קיש: מיכל, בבקשה.

יואב קיש: שלוש דקות.

מיכל רוזין: אנחנו מכירים את הכללים הדמוקרטיים, אנחנו חלק מהם ואנחנו מתקיימים בתוכם, ואפילו מוקירים אותם ואני חושבת שזה כך נכון לנהוג.

מיכל רוזין: בעניין הזה נוצרה קונסטלציה שלא היתה בכנסת, זו קדנציה שלי וגם אני לא הכרתי אותה.

מיכל רוזין: גם הגיע יושב-ראש הוועדה והגיש הצעת חוק בשם הוועדה וגם כאשר אמרנו: אוקיי, מה היא הצעת החוק?

מיכל רוזין: אדוני היושב-ראש, חשוב שתקשיב.

מיכל רוזין: יש פה באמת בעיה ואני חושב שיש פה תקדים לגבי המשך התנהלות בכנסת, וצריך לבחון גם את זה, ארבל.

מיכל רוזין: זה חשוב מאוד.

מיכל רוזין: אמרו שבגלל שזה נוסח של הוועדה – כמובן, זה יושב-ראש הוועדה – אנחנו לא מביאים נוסח ועליו תגישו הסתייגויות, אלא אנחנו מביאים כל מיני נוסחים, נצביע על כל מיני נוסחים ועל הסתייגויות.

מיכל רוזין: הסתייגויות, הרבה פעמים מגישים אחרי שיש כבר נוסח, אומרים: זה הנוסח, עכשיו נראה.

מיכל רוזין: באמת יש פה תקדים, ולכן פנינו ליועץ המשפטי של הכנסת, וכולנו מעריכות ומעריכים את היועצת המשפטית של ועדת החוקה, באמת.

יואב קיש: אני מעריך את היועצת המשפטית של ועדת הכנסת.

מיכל רוזין: בסדר, זה לא קשור.

מיכל רוזין: היא לא היתה מעורבת.

מיכל רוזין: אני מדברת כרגע על ועדת החוקה.

מיכל רוזין: ברור שגם אני מעריכה אותה, לכן ביקשתי ממנה להקשיב היטב.

מיכל רוזין: דרך אגב, אני מעריכה את כולם.

מיכל רוזין: אני חושבת שהלשכות המשפטיות בכנסת הן מעולות.

מיכל רוזין: אני חושבת שיש פה תקדים שצריך לתת עליו את הדעת.

מיכל רוזין: ניסו להביא פרוצדורה חדשה, שאין לה איסור בתקנון כי מעולם לא הביאו דבר כזה לכנסת.

מיכל רוזין: הביאו כל מיני נוסחים שונים, ובמקביל דרשו מאתנו להגיש הסתייגויות.

מיכל רוזין: כלומר, לא אמרו שבשלב ראשון מביאים נוסחים והוועדה תחליט מה הנוסח ובשלב שני, על הנוסח שהתקבל אפשר להגיש הסתייגויות.

מיכל רוזין: היה פה ניסיון לעשות קיצור דרך: נציע כל מיני נוסחים, חלק מההסתייגויות שהוגשו תוך כדי הדיונים ייכנסו לנוסחים - - -

יואב קיש: נא לסיים, אנחנו לקראת סוף הזמן.

מיכל רוזין: אני מנסה להסביר.

יואב קיש: יש לנו מליאה עוד מעט.

יואב קיש: כל אחד קיבל שלוש דקות, שלוש הדקות שלך הסתיימו אז אני מבקש לסיים.

מיכל רוזין: אבל רוב הזמן חיכיתי שתקשיב לי.

יואב קיש: הקשבתי לך כל הזמן.

מיכל רוזין: אני מודה שזו פעם ראשונה שישבנו, האופוזיציה, ולא הצבענו לא בעד ולא נגד.

מיכל רוזין: הלכנו לאיבוד – לא הבנו על מה מצביעים, לא הבנו על איזה נוסח, איזו הסתייגות, מה מתוך מה שאנחנו - - -

יואב קיש: יושב-ראש הוועדה יסביר אחר כך.

מיכל רוזין: הוא יגיד את האמת – לא הצבענו.

מיכל רוזין: הלכנו לאיבוד, אני מודה.

מיכל רוזין: ב-15:45 כבר לא ראיתי בעיניים, הלכנו לאיבוד ולא הבנו מה מצביעים ומה לא מצביעים.

מיכל רוזין: לא הצבענו אפילו על דברים שאנחנו הצענו כי לא ידענו שזה בתוך הנוסח.

מיכל רוזין: בקיצור, באמת היתה בוקה ומבולקה, ואני חושבת שצריך, לפחות מבחינת סדרי הכנסת, לבדוק.

מיכל רוזין: בוודאי שיש פה נושא חדש, כמו שהסביר חברי, כי מ"השעיה" זה הפך ל"הדחה", מה שכל הזמן טענו שזה לא.

מיכל רוזין: זה שינוי לחלוטין ונושא חדש.

מיכל רוזין: אבל, ארבל, זה תקדים שצריך לחשוב עליו, אם זה נכון לנהוג כך אז בואו נכניס את זה לתקנון הכנסת ונדע שכך אפשר לנהוג.

מיכל רוזין: אבל באמת הלכנו לאיבוד אתמול.

יואב קיש: תודה רבה.

יואב קיש: חברת הכנסת גרמן, שלוש דקות.

יואב קיש: בבקשה.

יעל גרמן: אני חושבת שאין מקרה נכון יותר וצודק יותר מהמקרה הזה להכריז עליו נושא חדש.

יעל גרמן: ישבנו מספר שעות רב – פגישה מקדימה, לאחר מכן פגישה ראשונית, לאחר מכן פגישה עקרונית, ובאף אחת מהפגישות האלה לא דנו אפילו פעם אחת בנושא של הדחה, ופתאום הוא צץ אתמול.

יעל גרמן: בגלל אותו תהליך משונה, חדיש ובלתי תקני, להערכתי, שלא ניתנה לנו אפשרות להגיש הסתייגויות על נוסח סופי אלא אמרו לנו: תגישו הסתייגויות בהתאם לגרסאות – ובאמת אף אחד לא ידע - אני חושבת שמן הראוי להכריז על נושא חדש, להחזיר את זה לדיון בוועדה ולתת לנו אפשרות להגיש הסתייגויות.

יעל גרמן: האבסורד הוא שעל הנושאים החדשים האלה לא ניתנה לנו אפשרות להגיש הסתייגויות.

יעל גרמן: להערכתי זה בלתי תקין בעליל ואני מבקשת ממך לתת את הסעד המבוקש.

דוד ביטן: את ההסתייגויות אתם הגשתם.

יואב קיש: דוד, לא לענות.

רויטל סויד: - - -

יואב קיש: דוד, אתן לך זכות דיבור.

יואב קיש: זה לא הזמן.

חיים ילין: זה הצעה - - -

יואב קיש: חיים, חברים, לא להפריע.

יואב קיש: חיים ילין, זכות הדיבור שלך.

יואב קיש: בבקשה.

מיכל רוזין: לא נכון.

מיכל רוזין: חבר הכנסת ביטן, זה היה של חבר הכנסת בני בגין, לא של אף אחד מהאופוזיציה.

יואב קיש: סליחה, פה לא מתפרצים.

יואב קיש: חיים ילין בזכות הדיבור.

יואב קיש: מי שיפריע – אוציא אותו.

יואב קיש: בבקשה, חיים.

חיים ילין: כבוד היושב-ראש, תודה.

חיים ילין: זה לא אישי, ניסן יודע שאני מאוד אוהב אותו, אבל הכרתי את ניסן שמעביר את חוק הטרור בצורה מאוד נבונה, בתהליך סדור, ואני מכיר את ניסן שהוא הסטארט-אפיסט.

יואב קיש: אנחנו מדינת הסטארט-אפ.

חיים ילין: אבל הוא מוכר אותו?

חיים ילין: הוא לא מוכר אותו, הוא נותן לנו לבלוע אותו.

חיים ילין: זאת הבעיה.

מיכל רוזין: הוא מוכר אותנו.

יואב קיש: לא להפריע.

יואב קיש: הוא לא צריך את העזרה.

חיים ילין: אנסה להסביר בפשטות מה היה אתמול - עזבו את ההסתייגויות.

חיים ילין: הגיעו אלינו שמונה טיפוסים של חוק – כל חוק משהו אחר.

חיים ילין: ביקשו מאתנו לתת הסתייגויות על חוק אחד, מפוצל לשמונה חוקים.

חיים ילין: לא קיים דבר כזה.

חיים ילין: שמישהו יסביר לי – אני חושב שפה גם היועץ המשפטי של הכנסת, איל, קצת החליק, הוא לא הבין עד הסוף את המשמעות.

חיים ילין: זה כאילו אתה מנסה להעביר חוק, ועשית את זה בתבונה לפני שבוע, אבל אין נוסח אחד אלא יש שמונה נוסחים.

חיים ילין: על מה מצביעים?

חיים ילין: אני מתנגד לחוק, כי אני חושב שחבר כנסת לא מדיח ולא מעיף חבר כנסת, כי רק העם יכול לעשות את זה.

חיים ילין: אבל פה יש הליך לא תקין.

חיים ילין: במקום שיושב-ראש ועדת החוקה יגיד: טעיתי בהליך.

חיים ילין: זה הנוסח האחרון, ועכשיו תביאו את ההסתייגויות – הרי זה מה שאנחנו מבקשים.

חיים ילין: הרי ברור שהקואליציה תנצח, אין פה ספק בכלל, הרי פירקתם את כל הממשלה ואת כל התיקים בשביל להיות רוב.

חיים ילין: אז תנו את הכבוד להליך ולדמוקרטיה ואל תמציאו חוקים חדשים בתוך החקיקה עצמה.

יואב קיש: תודה.

יואב קיש: אני רק מציין – חשבתי שנספיק להמשיך אחרי הדיון הזה את הנושא של ערוץ הכנסת, אבל זה לא יקרה.

יואב קיש: נודיע על ישיבה נוספת בנושא של ערוץ הכנסת.

יואב קיש: זכות הדיבור של רוברט – מוותר.

יואב קיש: זוהיר בהלול, בבקשה.

זוהיר בהלול: אדוני היקר, את המילה "הדחה" אני מכיר מעולם הספורט; בפעם האחרונה שהתוודעתי באופן אישי למילה "הדחה" זה כאשר הדיחו את יוסי בניון מן ההרכב של נבחרת ישראל.

זוהיר בהלול: לא ידעתי שאני, כנבחר ציבור, מועמד להדחה מכנסת ישראל.

זוהיר בהלול: את זה לא ידעתי, ולכן אני חושב שרב אמן, יושב-ראש ועדת חוק, חוק ומשפט, הביא לנו מחטף מארץ המחטפים אתמול והכניס את המילה "הדחה" ברגע האחרון מבלי שנספיק - - - סלומינסקי, אני מקווה שאתה מקשיב לי.

ניסן סלומינסקי: בהחלט.

זוהיר בהלול: ההבדל בין שמיעה לבין הקשבה מכריע, אתה יודע.

זוהיר בהלול: מבלי שנשכיל אפילו להניד עפעף הוא כבר עף עם המחטף הזה קדימה, בלבל את היוצרות והפך את הכנסת לקרקס.

זוהיר בהלול: אני ממש מצטער לומר לכם שמה שקרה אתמול למול עיניי הנאיביות והתמימות עבר כל גבול - ואני באתי מארץ הדמיונות – זה עבר אפילו כל דמיון מזרח תיכוני.

זוהיר בהלול: באמת, מר סלומינסקי, אני מסיר את הכובע בפניך, רב-אמן בלתי רגיל.

זוהיר בהלול: אתה יכול לכבוש את העולם ולהפוך את מדינת ישראל לעוד יותר עוצמתית ביכולת הווירטואוזיות שלך לעבוד על אנשים.

זוהיר בהלול: באמת הרבה כבוד.

זוהיר בהלול: אבל תגיד לי, מר קיש, האם זה תקני?

זוהיר בהלול: האם זה חוקי?

זוהיר בהלול: האם זה עומד בסטנדרטים של הכנסת להעביר את ה"השעיה" ל"הדחה" אל מול חברי כנסת ראויים מבלי לאפשר להם אפילו להסתייג, לומר את דברם בחצי פה, בחצי מילה?

זוהיר בהלול: זה מה שהיה שם.

זוהיר בהלול: זו היתה עריצות מבית מדרשו של מר סלומינסקי.

יואב קיש: תודה.

יואב קיש: חברת הכנסת רויטל סויד, בבקשה.

רויטל סויד: כבר מעל שנה אנחנו יושבים בוועדת החוקה בלא מעט חוקים שיש לנו קושי מאוד מאוד גדול אתם – אם זה חוק המישוש, אם זה חוק העמותות, אם זה חוקים נוספים - שאנחנו רואים בהם תהליך שחיקה, אפילו לא איטי, של הדמוקרטיה.

רויטל סויד: אבל מעולם לא קרה – מעולם לא קרה שישבנו כל חברי האופוזיציה, שאתה יודע מצוין וסלומינסקי יודע מצוין שאנחנו מגיעים לכל דיון ודיון באופן קבוע, מעולם לא קרה שכולנו לא הצבענו בכלל.

רויטל סויד: לא היה כדבר הזה.

רויטל סויד: יכולנו למחות, יכולנו להתעצבן, יכולנו לכעוס, אבל לא היה דבר כזה שפשוט הרמנו ידיים ולא הצבענו.

יואב קיש: ניסן, אתה צריך ללמד אותי איך עושים את זה.

יואב קיש: ממש לא.

יואב קיש: אני גם לא חושב שככה היה בוועדה, אבל תיכף נשמע את ניסן.

רויטל סויד: אחרי שאנחנו יושבים כמעט שנה וחצי ומעולם לא קרה דבר כזה - - -

יעל גרמן: לא על החוק הזה, על כל החוקים.

רויטל סויד: לא על החוק הזה, על כל החוקים בוועדה.

מיכל רוזין: אצל ניסן.

מיכל רוזין: זה הפך להיות בית שני.

רויטל סויד: לא היה כמעשה הזה.

רויטל סויד: לא צריך לשאול איך הגענו למצב הזה?

רויטל סויד: איך יכול להיות שהגענו לסיטואציה שכל חברי האופוזיציה לא מרימים יד, וזועקים ואומרים מה קורה פה?

רויטל סויד: אף אחד לא רוצה לעשות מחטפים, רוצים שתהיה התנהלות.

רויטל סויד: ברור שיש לכם רוב, ברור שבסוף, כשעושים גיוס, מצביעים בעד.

רויטל סויד: אבל למען השם – שלך, גם שלי – למען השם, תעשה את זה כמו שצריך, תעשה את זה כדי שאפשר יהיה להגיד שהרוב הדמוקרטי פגע במיעוט הדמוקרטי ויצר חוק אנטי-דמוקרטי, אבל בהתאם לחוק, לפחות במהות אם לא בהליך.

רועי פולקמן: זה משפר את החוק הקודם.

רויטל סויד: יכול להיות שכן, יכול להיות שלא, אבל לא על זה הגשנו הסתייגויות.

רויטל סויד: אלה נושאים חדשים, אנחנו רוצים לנהל עליהם דיון.

רויטל סויד: אנחנו רוצים להגיש הסתייגויות על החוק החדש, וזה לא משנה אם זה משפר או מרע את המצב.

רויטל סויד: הסיטואציה היא שמה שאתמול נדון, לא על זה הגשנו הסתייגויות.

רויטל סויד: זה נושא חדש – נחזור לוועדה.

רויטל סויד: לא יקרה כלום אם החוק החשוך הזה יעבור בעוד שבועיים או בעוד שלושה ולא מחרתיים.

יואב קיש: תודה.

יואב קיש: אנחנו עוברים לאחמד טיבי, בבקשה.

אחמד טיבי: אדוני היושב-ראש, אוסאמה הציג את עמדתנו.

ביקשתי עד 11: בבקשה, אחמד.

אחמד טיבי: תודה, אדוני.

אחמד טיבי: האמת היא שאוסאמה הציג את העמדה - - -

מיכל רוזין: אפילו ליהודה גליק לא נתנו לדבר אתמול.

אחמד טיבי: אי אפשר.

אחמד טיבי: ככה אני לא יכול.

יואב קיש: אתה צודק מאה אחוז.

יואב קיש: הבא שמפריע זה יהיה קריאות לסדר ואוציא מהאולם.

יואב קיש: בבקשה, אחמד.

יואב קיש: נא לא להפריע.

אחמד טיבי: אדוני היושב-ראש, אוסאמה הציג את העמדה הנכונה כי הוא השתתף בכל הישיבות.

אחמד טיבי: אני השתתפתי רק בחלק מהישיבות, המילה "הדחה" מעולם לא נשמעה על-ידי היושב ראש או בנוסחים השונים והגרסאות השונות לחוק.

אחמד טיבי: אני מכיר הביטוי "הדחה" מתוכניות ריאליטי – האח הגדול, הישרדות.

אחמד טיבי: זה מה שאתם עושים מחברות בכנסת, אדון סלומינסקי, יושב-ראש הוועדה?

אחמד טיבי: חברות בכנסת היא תוכנית ריאליטי?

אחמד טיבי: אתה מדיח אנשים על-ידי הצבעה של אנשים המתנגדים להם באופן פוליטי בכנסת?

אחמד טיבי: לא נשמעה המילה "הדחה" בכל הדיונים ולכן מדובר בנושא חדש.

אחמד טיבי: יש להדיח את הסגנון שלך, שמבקש להדיח חברי כנסת.

יואב קיש: תודה לאחמד.

יואב קיש: נגמרה רשימת הדוברים, אתן - - -

אוסאמה סעדי: קיבלתי את החומר עכשיו, זה הנוסח שחולק לנו - - -

יואב קיש: לא עכשיו.

יואב קיש: ניסן, בבקשה.

ניסן סלומינסקי: תודה, אדוני היושב-ראש.

ניסן סלומינסקי: יש פוליטיקה, אבל יש איזה גבול לציניות או לדברים שנאמרים כאילו בתמימות.

ניסן סלומינסקי: קודם כול, יש כמה שלא היו מעולם, באו רק להצבעה ודיברו כאילו היו ותיקים ושמעו.

ניסן סלומינסקי: מעולם לא שמעו את המילה הזו, כשהם לא היו באף דיון.

ניסן סלומינסקי: זה דבר אחד.

ניסן סלומינסקי: דבר שני, הרי כאן לא באנו לדון על עצם החוק, לכן חברי מהאופוזיציה מנצלים את זה כאילו שפה הדיון הוא על עצם החוק.

ניסן סלומינסקי: הדיון הוא האם זה נושא חדש או לא.

ניסן סלומינסקי: דבר שלישי, החוק הזה שונה מהחוקים האחרים - זה חוק של ועדה, ומי שמעצב אותו זו הוועדה.

ניסן סלומינסקי: זה לא חוק שמגיע מהממשלה - - -

יעל גרמן: אדרבה ואדרבה.

יואב קיש: פעם ראשונה, חברת הכנסת גרמן.

ניסן סלומינסקי: ולכן הוועדה היא שמעצבת.

ניסן סלומינסקי: הסבירה היועצת המשפטית של הוועדה, שהיא לא חשודה על אף אחד פה ושמעת את ההערכה הרבה, היא הסבירה איך תהיה הפרוצדורה ומה יעשו, מה הם יקבלו ומה הם צריכים לעשות.

ניסן סלומינסקי: לאור זה הם ניסו לשכנע אותה לעשות אחרת, והיא הסבירה שזה בסדר.

ניסן סלומינסקי: לא רק זה, הם הגדילו לעשות ורצו ליועץ המשפטי לכנסת ושטחו בפניו את העניין.

ניסן סלומינסקי: הוא הסביר להם שזה בסדר.

ניסן סלומינסקי: הלכו, נדמה לי, גם ליושב-ראש הכנסת, וגם הוא.

ניסן סלומינסקי: זאת אומרת, זו לא איזו הפתעה שפתאום הם באו, לא הבינו ולא ידעו.

ניסן סלומינסקי: הרי הם עשו כל כך הרבה מהלכים - - -

יעל גרמן: יואב, כדי שלא תקרא לי פעם שניה, אני מבקשת להגיב כי נאמרים כאן דברים לא מדויקים.

יואב קיש: אתן לך דקה להגיב אחרי הדברים שלו.

ניסן סלומינסקי: אז זה לא שכאילו פתאום היתה הפתעה.

ניסן סלומינסקי: הסבירו להם איך ההליך – שאעמוד עליו בדקה, אם יתנו לי – של יצירת חוק של ועדה.

ניסן סלומינסקי: הם הלכו לכל האינסטנציות הכי מקובלות - עליהם גם – היועצת המשפטית לוועדה, שהיא ניהלה ולא אני בכלל, היועץ המשפטי לכנסת, יושב-ראש הכנסת.

ניסן סלומינסקי: כלומר, זו לא הפתעה, וכולם אמרו שככה צריך להיות, אז שלא יגידו שהופתעו פתאום, לא הבינו ולא ידעו.

ניסן סלומינסקי: ידעו הכול מראש והכינו את הכול.

ניסן סלומינסקי: דבר נוסף, התקיים ביניהם דיון לאורך כל הדיונים האם להעיר הערות או להתנגד טוטלית לחוק או לא להשתתף או לא להצביע, וכל פעם מישהו אמר: חבר'ה, עזבו, עובדים עליכם.

ניסן סלומינסקי: אל תעשה תיקון לדבר הזה או הסתייגות פה.

ניסן סלומינסקי: אנחנו נגד החוק במהות ולכן אנחנו לא צריכים לשתף פעולה.

יעל גרמן: האזנת סתר.

ניסן סלומינסקי: לא רק האזנת סתר, זה נאמר גם במפורש.

ניסן סלומינסקי: ראיתי אותך גם רצה ומשכנעת את כולם לא להצביע.

ניסן סלומינסקי: זה לא שהייתם מבולבלים ולא ידעתם מה להצביע.

ניסן סלומינסקי: החלטתם, החלטה שאני יכול להבין אותה, שבגלל שאתם כל כך מתנגדים לחוק והוא כל כך נורא, אתם לא רוצים להיות שותפים לו.

ניסן סלומינסקי: אמרנו לכם בסדר, ומישהו אפילו אמר לכם: אתם רוצים, תצאו החוצה.

ניסן סלומינסקי: כך שזה לא משהו שהייתם מבולבלים ולא ידעתם.

יואב קיש: נא לסיים.

ניסן סלומינסקי: הנושא של הדחה הופיע בניירות שלה מאז ומתמיד.

ניסן סלומינסקי: אחת הדעות של אחד מחברי הוועדה היתה שזה יהיה חוק הדחה ולא השעיה.

מיכל רוזין: בני בגין.

מיכל רוזין: תגיד.

יואב קיש: לא להפריע.

יואב קיש: פעם ראשונה.

ניסן סלומינסקי: מה זה משנה מי?

ניסן סלומינסקי: קראתם לו אפילו - - -

יואב קיש: ניסן, אל תתייחס.

יואב קיש: נא לסיים.

מיכל רוזין: הוא הביא את זה אתמול.

מיכל רוזין: זו לא הצעה של הוועדה.

יואב קיש: סליחה, אוסאמה אני לא רוצה.

אוסאמה סעדי: בנוסחים שנתתם לנו לא היתה הדחה.

יואב קיש: לא.

יואב קיש: שמענו את כולם.

יואב קיש: אני נותן לחברת הכנסת גרמן דקה להגיב על הדברים, בגלל שניסן פנה אלייך אישית.

יואב קיש: אחרי זה ארבל תגיד את דעתה ואנחנו עוברים להצבעה.

יואב קיש: בבקשה.

יעל גרמן: כל עובדה בפני עצמה, מה שניסן אמר, היא נכונה.

יעל גרמן: אכן, פנינו, ביקשנו סיוע מהייעוץ המשפטי, מיושב-ראש הוועדה, מיושב-ראש הקואליציה, כי חשבנו שכל ההליך אינו תקין.

יעל גרמן: זה נכון, וזה לא העניין שלשמו התכנסנו.

יעל גרמן: בסופו של דבר הגענו אתמול - חברי ועדה שנמצאים באופן קבוע, לא כאלה שמגיעים פעם אחת, חברי ועדה שנמצאים כל ישיבה, כל השעות - ובפעם הראשונה שמענו שהחוק הזה הוא חוק של הדחה ולא השעיה.

יעל גרמן: בפעם הראשונה.

יעל גרמן: אלה הן העובדות.

יעל גרמן: זה נושא חדש, לא דנו על כך, לא דנו על הנושא הזה, ומן הראוי שנחזור בחזרה ונדון בנושא.

ניסן סלומינסקי: לא אמרנו שזה חוק של הדחה.

ניסן סלומינסקי: אמרתי שקיבלתי הסתייגות של מישהו.

יואב קיש: ניסן, לא להתייחס.

יואב קיש: שמענו אותךָ, שמענו אותךְ.

יעל גרמן: עוד הערה אחת ליועצת המשפטית.

יעל גרמן: היה לי ברור, כאשר פנינו וביקשנו שנגיש את ההסתייגויות אחרי נוסח ברור, אז אמרו לנו: אתם תדונו על כל נוסח – מה שנקרא "גרסה" – ואחרי זה תוכלו להגיש הסתייגות, ולא נתנו לנו להגיש הסתייגות אחרי הגרסאות.

יואב קיש: טוב, תודה.

יואב קיש: אני נותן את זכות הדיבור ליועצת המשפטית של הוועדה, ארבל.

יואב קיש: שמעת את הדברים, גם את יושב-ראש הוועדה.

יואב קיש: אני מבקש לשמוע את חוות דעתך.

<ארבל אסטרחן: עלו פה טענות משניים או שלושה כיוונים.

<ארבל אסטרחן: יש טענות לעצם החוק, שהוא כמובן בעייתי, אבל זה לא המקום להיכנס לזה כאן; עלו טענות לגבי נושא חדש ולגבי ההתנהלות והנושא של ההסתייגויות.

<ארבל אסטרחן: אתייחס לעניין הנושא החדש, וככל שאתבקש, אתייחס גם לעניין השני, שלגביו גם יצא מכתב של היועץ המשפטי לכנסת.

<ארבל אסטרחן: לגבי העניין של נושא חדש - מעיון בהצעת החוק בנוסח שעבר בקריאה ראשונה לעומת הנוסח שהתקבל בוועדה לקריאה שניה ושלישית אפשר לומר שיש ארבעה שינויים מרכזיים.

<ארבל אסטרחן: הראשון, ואולי העיקרי בהם, זו העובדה שזה הפך הדחה ולא רק השעיה.

<ארבל אסטרחן: הנושא השני זה העילות שבגללן אפשר להדיח – האם כל העילות שבסעיף 7א לחוק יסוד: הכנסת - - -

יעל גרמן: שתיים-שלוש ולא אחת.

<ארבל אסטרחן: נכון.

<ארבל אסטרחן: התווסף הנושא של תקופת הבחירות – שאי אפשר יהיה להדיח בתקופת בחירות, ויש הגדרה שלה בחוק רגיל; והנושא של כמה יכולים לפתוח הליך – 70 חברי כנסת ולא 61, מתוכם עשרה - - -

אוסאמה סעדי: זוכרים את זה בעל פה.

<ארבל אסטרחן: טוב מאוד, זה באמת חוק לא פשוט.

יואב קיש: אני לא רוצה להוציא מהאולם.

יואב קיש: אני מבקש לא להפריע.

יואב קיש: כולם דיברו, אנחנו מקשיבים עכשיו לארבל.

<ארבל אסטרחן: אז 70 ולא 61, מתוכם עשרה מהאופוזיציה.

<ארבל אסטרחן: עניין ההצבעה החשאית לא התקבל ואין טענת נושא חדש לגביו.

<ארבל אסטרחן: אלה הדברים העיקריים.

<ארבל אסטרחן: לעמדתנו, לא ניתן לומר שאף אחד מהנושאים האלה הוא נושא חדש.

<ארבל אסטרחן: מה שעלה פה בעיקר זה העניין של ההדחה.

<ארבל אסטרחן: אני חושבת שהדברים האחרים עלו בעיקר בידי חברי האופוזיציה במהלך הדיון - - -

מיקי רוזנטל: זה לא משנה באופן עקרוני.

מיקי רוזנטל: גם אם זה עלה על-ידי חבר האופוזיציה, כי הוא מציע משהו חדש - - -

<ארבל אסטרחן: אסור, בוודאי.

<ארבל אסטרחן: אני רק אומרת - - -

מיקי רוזנטל: זה יכול להיות נושא חדש גם אם זה בא מהאופוזיציה.

<ארבל אסטרחן: בוודאי.

<ארבל אסטרחן: אני רק אומרת שאם תתקבל פה הטענה, זה אומר שחוזרים לנוסח הכחול.

דוד ביטן: אבל עלה העניין של מספר חברים - - -

מיקי רוזנטל: אני יודע.

מיקי רוזנטל: אנחנו מדברים עכשיו במישור המשפטי.

<ארבל אסטרחן: אין בעיה.

<ארבל אסטרחן: פשוט דיברו רק על העניין הזה, אתייחס גם לאחרים.

אוסאמה סעדי: כי זה הנושא העיקרי.

<ארבל אסטרחן: נכון, אני מסכימה שזה הנושא העיקרי.

<ארבל אסטרחן: קודם כול, בנייר הראשון, מסמך הרקע, שהוציאה היועצת המשפטית של ועדת החוקה ב-15 בפברואר - כאשר החוק פורסם בכחול במרץ - היא כתבה שיש לתת את הדעת לסוגיות שעולות מהנוסח המוצע.

<ארבל אסטרחן: אחת הנקודות היתה תקופת ההשעיה, והיא ציינה: "על אף שהשעיה קצרת מועד מידתית בהרבה מהדחה מהכנסת" – אז הנה, המילה "הדחה" כבר עלתה – "קיימת סתירה פנימית בין קביעה שאדם פעל בניגוד לאמנה החברתית הבסיסית של המדינה לבין השעיה לזמן קצר".

<ארבל אסטרחן: היא בעצמה העלתה את השאלה כבר אז, וגם בכל הדיונים מאז, האם נכון לאפשר רק השעיה או רק הדחה.

<ארבל אסטרחן: בנוסף, צריך לומר שבנוסח הכחול ההשעיה לא הוגבלה בזמן.

<ארבל אסטרחן: זאת אומרת, כבר בנוסח הכחול אפשר היה להשעות עד סוף כהונת הכנסת, שזה הדחה כי הרי נכנס מישהו אחר.

<ארבל אסטרחן: לכן, לעמדתנו, לא ניתן לומר שהנושא הזה חדש, וגם לא שלושת הנושאים הנוספים, שהם באמת קלים יותר, אז אני לא יודעת אם יש מה להיכנס אליהם.

יואב קיש: תודה.

<ארבל אסטרחן: קודם כול, אני לא רואה מצב שבו היועץ המשפטי לממשלה יאמר כזה, כי היועץ בודק בפן הפלילי.

<ארבל אסטרחן: העילות שב-7א הן בכלל לא במבחנים פליליים.

אוסאמה סעדי: למה?

אוסאמה סעדי: הסתה לגזענות זה לא פלילי?

אוסאמה סעדי: תמיכה בארגון טרור זה לא פלילי?

<ארבל אסטרחן: זה לא בהכרח חופף.

<ארבל אסטרחן: לצורך עבירה פלילית יש רכיבים מסוימים שצריכים להתקיים.

<ארבל אסטרחן: למשל, איזושהי כוונה של אדם שעבירה תתבצע.

<ארבל אסטרחן: חוק היסוד לא דורש את הרכיבים הפליליים, ולכן בהחלט יכול להיות שאותו אדם גם יועמד לדין על הסתה לגזענות, שם יזוכה, ועדיין חברי הכנסת יחשבו שמתקיימות העילות של 7א.

<ארבל אסטרחן: זה לא אותם מבחנים, אני לא רואה מצב כזה.

<ארבל אסטרחן: אם יתחרטו, כי פתאום יתגלה איזה מידע חדש – נכון, היתה הרחקה מהכנסת.

<ארבל אסטרחן: אבל אי אפשר לומר שזה לא חלק מהותי מהצעת החוק, שהדבר הזה לא עלה, שהדבר פתאום צץ בישיבה האחרונה.

יואב קיש: תודה.

מיכל רוזין: ההדחה?

<ארבל אסטרחן: הקראתי עכשיו - - -

מיקי רוזנטל: אני מצביע במקום חברת הכנסת מרב מיכאלי.

רויטל סויד: אני מצביעה במקום חברת הכנסת איילת נחמיאס ורבין.

קסניה סבטלובה: אני מצביעה במקום חבר הכנסת יואל חסון.

אוסאמה סעדי: מצביע במקום חבר הכנסת עבדאללה אבו מערוף.

יעל גרמן: מצביעה במקום חבר הכנסת אלעזר שטרן.

ניסן סלומינסקי: מצביע במקום חברת הכנסת שולי מועלם רפאלי.

<אתי בן יוסף: (קוראת בשמות חברי הכנסת) יואב קיש – בעד דוד ביטן – בעד נורית קורן – בעד אברהם נגוסה – בעד אמיר אוחנה – בעד דוד אמסלם – בעד מיקי רוזנטל – נגד רויטל סויד – נגד קסניה סבטלובה – נגד אוסאמה סעדי – נגד אחמד טיבי – נגד יעל גרמן – נגד רועי פולקמן – בעד ניסן סלומינסקי – בעד יואב בן צור – אינו נוכח רוברט אילטוב – בעד ישראל אייכלר – בעד אברהם נגוסה – בעד

אחמד טיבי: אתם מדברים משהו בוועדה, ובאים בסוף ומצביעים עם הקואליציה.

אחמד טיבי: אתם גם הבאים בתור.

אחמד טיבי: היו שלמים וישרים עם עצמכם.

יואב קיש: הנושא איננו נושא חדש.

יואב קיש: עשרה תמכו בעניין ושישה התנגדו.

יעל גרמן: אנחנו מבקשים רביזיה.

יואב קיש: מאה אחוז.

יואב קיש: מכיוון שלא נקבל יותר פטור, אז הרביזיה לא תהיה עד 11:30, כמובן, כי צריך חצי שעה.

יואב קיש: נודיע על הרביזיה במועד אחר.

יואב קיש: תודה, אני נועל את הישיבה.